text:
By Dr.Paul Ssemaluulu
School of Computing and Informatics Technology
Tel 256 702 271957
AKOLA BIKOLEMU…
NG’ATIKKULA AVA EMUGGA.
Amakulu:
Newankubadde ng’oluusi kyetaagibwa okutikkula abeetisse ebizito naye ogwo teguba mulimu ogwenyumirizisa omuntu.
AKOLA BYA MBYONE…
OWOOBUSA BY’AKOLA EWAABWE.
Amakulu:
Olw’obutaba na Musajja amufuga, owoobusa ayisa nga bw’ayagala.
AKUBA OWUWE…
AKUBA AWUMBA ENGALO.
Amakulu:
Omuntu abonereza owuwe amubonereza amusaasira.
AKUDDIRA MU LUYIMBA…
TALUWOOMYA.
Amakulu:
Abantu batera nnyo okukyusakyusa ebigambo ebyogeddwa bannaabwe, ne babyongeramu ne bye batayogedde.
AKUGOBA …
Y’AKUWA AMAGEZI.
Amakulu:
Bw’agamba nti “Ab’emmanga mbaweerezza” nga naawe olabuka, ng’eyo ovaayo, ng’okwata ekkubo eddala. Abantu abamu okugobwa ku mirimu oba mu bifo kubaviiramu ebirungi.
AKUJJUKIZA …
AKIRA AKUVUMA.
Amakulu:
Okutegeeza omuntu ensobi gy’aba akoze kiba kirungi okusinga okumuvuma.
AKUKEERA ENKYA…
BW’ATAKUZINGA MUGGO AKUZINGA BUGENYI.
Amakulu:
Omuntu ow’engeri eyo bw’atajja kulwana aba alina ekirungi ky’akuleetedde.
AKUKEERA ENKYA…
BW’ATAKUVUMA ASUNZA.
Amakulu:
Bw’aba Tazze kuvuma ng’azze kukwebaza.
AKUKYAAYE BW’AWEREKERA AKUBANJA…
TEWEEBAKA.
Amakulu:
Akukyaye ayinza okufukuutirira akubanja okukuwawaabira mu mbuga z’amateeka. Omuntu bw’akyawa omuntu ate ne yeegatta n’omuntu omulala alina ky’amuvunaana gwe bakyaye aba mu kabi.
AKULABAKO AKATONO…
AKIRA ALAGIRIZA.
Amakulu:
Okugenda ewa munno n’omulabako akatono kisinga okumutumira.
AKULIRA MU NDA YA MUNNE…
TABULAKO K’AGGYAMU.
Amakulu:
Abaana batera okubaako ekintu kye bafaananya bannyaabwe.
AKUMMA EBIJANJAALO…
AKUWONYA MBUBU.
Amakulu:
Omuntu bw’akusaba ekintu ekiyinza okumuviiramu omutawaana n’otokimuwa, ayinza okukugeza ku muntu amummye ebijanjaalo. Naye ebyo oluusi abyogeza nsaalwa.
AKUNOONYA AMEEWOLA…
TAKUNOONYA MASASULA.
Amakulu:
Ayagala okwewola ensimbi oba ekintu ekirala afuba nnyo okunoonya gw’ayagala okuzeewolako naye okusasula bwe kutuuka adduka mudduke.
AKUSIGULA…
TAKUGULA.
Amakulu:
Abasajja abasigula abakazi mu maka gaabwe ate nabo oluusi tebabawasa. Waliwo abantu abasendasenda oba abasigula bannaabwe okukola ebitali bituufu naye olugwa mu buzibu nga beddukira.
AKUSINGA …
AKUKUBYA GW’OKUTTE.
Amakulu:
Omuntu akufuga ennyo oba akusinga ennyo amaanyi ayinza okukuggyako omuggo gwo n’agukukubisa.
AKUSUUBIZA …
AKIRA AKUMMA.
Amakulu:
Omuntu omwesigwa bw’asuubiza okugaba oba okukola ekintu kiba kirungi okusinga okugaana.
AKUTEMYAKO OYAGALA WA MBAZZI…
AKUBAGULIZA WA KIGWO?
Amakulu:
Abantu abalabulwa mu bigambo oba mu bikolwa ne batategeera mangu be bagambibwa ebigambo ebyo.
AKUTWALA EKIRO…
OMUSIIMA BUKEDDE.
Amakulu:
Engendo z’ekiro edda abantu tebazaagalanga, naddala abato, naye bwe baatuukanga amangu gye baabanga bagenda nga basanyuka. Ne mu nsangi zino omuntu bw’akukuluusanya n’akutuusa ku birungi, oluvannyuma tolema kumusiima.
AKUVUMA OBUTO…
TASSAAKO MAGUFA.
Amakulu:
Omuntu okumuvuma nti akola bya kito kiba kivumo kinene kuba obuto bukozesa ensobi nnyingi eza buli ngeri.
AKUWA OKUBAAGA…
AKUWA KULYA.
Amakulu:
Gwe batuma okubaaga ensolo amanya nga naye ajja kulyako.
AKUWA OKULYA…
Y’AKUTWALA OMULUKA.
Amakulu:
Abantu baagala nnyo okubeera n’omuntu abawa eby’okulya.
AKUWAANIRIZA OKULINNYA…
BW’OGWA Y’AKUYITA “KADDUWANNEMA”
Amakulu:
Abantu bangi basindika bannaabwe okukola ebintu ebizibu oba eby’akabi ate ne babasekerera nga bibaviiriddemu emitawaana.
AKUWEERA OMWANA…
AKIRA “NAKWAGADDE”.
Amakulu:
Okukolera omwana wa munno obulungi kisinga okumugamba nti, “Nkwagala”.
AKUWEERERA EKIGAMBO…
AKIRA AKUWEERERA ENVUMA.
Amakulu:
Bw’oba n’omusango, omuntu n’akuwa amagezi ag’okuguwoza, n’owoza n’ogusinga, omuntu oyo aba akuyambye okusinga lwe yandikuwadde ensimbi obusimbi ez’okugatta ng’omusango gumaze okukusinga.
AKUYISA ENKYA…
OMUYISA EGGULO.
Amakulu:
Omuntu bw’akusooka okulya obwami oba okufuna ebintu ate ggwe oyinza okulya obwami obukulu okumusinga oba okufuna ebingi ebisinga ku bibye.
AKWANA …
AKIRA AYOMBA.
Amakulu:
Buli muntu asaana okwagalana ne bantu banne nga yeewala okuyomba nabo. Ekyo kye kiyinza okwagaazisa bantu banne okumuyamba ng’atuuse mu bizibu.
AKWATA EMPOLA ATUUKA WALA…
NAWOLOVU ATUUKA KU KIBUGA.
Amakulu:
Omuntu bw’anyiikirira ekintu, ne bwe kiba ekizibu, alwaddaaki n’akiwangula.
AKWATULIRA…
AKIRA AKUGEYA.
Amakulu:
Okubuulira omuntu ekibi ky’akoze kiba kirungi okusinga okumugeya ng’ozze ebbali.
AKYOGERAKO SI Y’AKIYITA…
OMUNAFU TAYITA NJALA KUJJA.
Amakulu:
Okwogera ku bintu ebibi ng’enjala oba obulwadde obw’akabi ennyo si kwe kubireeta.
ALEMBALEMBA NG’OMUKULU ANAASALA KU NJOVU…
NTI, “AWAGWA EKINENE WATUUKIBWA”, NTI, KABAKA BWE YAFA NGA TEWAGENDA?
Amakulu:
Abaganda tebalya njovu. Bw’ettibwa bagendayo kugiraba bulabi. Asobola okugirya naye yeefula mulabi ne yeesalirako mu bubba. Abantu abakulu tebaagala kukola bibi mu lwatu. Bafuba nnyo okubibikkako.
ALIDDE GGI …
KWESUBYA MUWULA
Amakulu:
Buba butamanya, omuntu okwagala okufuna amangu ekitono n’atayagala kugumiikiriza afune ekinene. Olugero luno lutuukira ku baana b’amasomero abeegobesa mu masomero nga banoonya amasanyu. Lutuukira ne ku bantu ababba ababakozesa.
ALIKULIIRA OMWANA …
OMUTERESA TABA.
Amakulu:
Omuntu bw’omuteresa taba n’amunywa oba n’amubuza omanya nga bw’omulekera omwana naye amubuza. Olugero lutegeeza nti omuntu bw’amenya obwesigwa mu kintu ekitono, toyinza kumwesiga mu kinene.
ALIMA NE BBA …
TABA MUNAFU.
Amakulu:
Edda okulima gwali mulimu gwa bakazi. Bwe walabanga olubimbi olunene olulimiddwa omukazi ne bba, ng’olowooza nti omukazi yalulimye. Omuntu akola ne mukama we olwawo okumuvumbula nti munafu oba nti mugayaavu.
ALINA NNYINA OMUTO…
TABULWA KITAAWE.
Amakulu:
Omukazi akyali omuto bw’afiirwa bba nga bamaze okuzaala abaana, omusajja omulala amuwasa naye ayitibwa kitaawe wa bamulekwa.
ALOOPEDDE MUGANZI…
MU KIZIKIZA.
Amakulu:
Bw’oloopera omuganzi mu kizikiza, gw’oloopedde akukongoola bukongoozi nga ne gw’oloopye talina ky’ajja kumukolako.
ALOWOOLEREZA ENKOKO BY’ERYA…
TAGIMALIRIZA TTOOKE.
Amakulu:
Enkoko ezituuka yonna gye zaagala, zirya ebibi bingi ebiyinza okusinduukiriza omuntu emmeeme ng’abirowoozezzako, naddala ng’alya enkoko yennyini. Enkoko okugiwoomerwa, ebyo omuntu tasaana kubirowoozaako ng’agirya. Olugero lutuukira ne ku bintu eby’engeri endala bye tutasaana kulowoozaako, bwe tuba nga twagala okufuna emirembe.
ALYA EBYA MUKAMA WE NGA TASENGUSE …
TABA MUBBI.
Amakulu:
Omuntu bw’alya ekintu ky’omuntu omulala n’atamuddukako taba mubbi. N’omuntu bw’alya ebbanja ku muntu n’atamwewala taba mulyazaamaanyi.
AMAANYI…
TEGAWALA LUGA.
Amakulu:
Oluga lubaako amaggwa ate luba luwanvu nnyo. Okuluwala lwetaaga bwegendereza.
AMAANYI…
GAVA MU KULYA.
Amakulu:
Omuyala taba na maanyi gakola mirimu.
AMAANYI AMATONO…
WAKASANKE EKYOYA ASITULA KYA MU MMANDA.
Amakulu:
Emmanda ky’ekifuba. Ow’amaanyi amatonao tasuubirwa kusitula oba kukola kinene ng’owamaanyi amangi. Ne Wakasanke kyava asitula ekyoya eky’omu kifuba ky’asobola.
AMAANYI AMEEMANYE…
GAMALA EBITA EMBUGA.
Amakulu:
Omuntu bw’akozesa amaanyi gokka nga teyeegendereza ayonoona ebintu bingi.
AMAANYI TEGALYA…
SINGA ENGANGA EMAZE OBUNYONYI.
Amakulu:
Enganga nnyonyi nnene era ya maanyi naye teyiikiriza bunyonyi butono nti ebulye olw’amaanyi gaayo. Omuntu by’ayagala byonna tayinza kubifuna lwa maanyi era kiba kibi nnyo ow’amaanyi okuyiikiriza abanafu n’abaggyako ebyabwe.
AMAASO AMATI…
GALAMUSA NNYINIMU.
Amakulu:
Bannanyini maka be basaana okusooka okulamusa omugenyi. Omugenyi bw’asooka aba akoze nsobi.
AMAASO G’ENJALA…
GATUUKIRA MU LUSUKU.
Amakulu:
Omuyala gy’akyala amaaso agatuusiza mu lusuuku alabe obanga mulimu emmere gy’anaalya. Olugero lukwata ne ku bintu ebirala omuntu by’aba yeetaaga ennyo.
AMABEERE KIREVU…
N’OMUGUMBA AGAMERA.
Amakulu:
Ng’omukazi omugumba bw’abaako amabeere, n’omusajja omuwuulu bw’atyo ayinza okuba n’ekirevu songa talina maka.
AMAGEZI GASALWA LUVANNYUMA…
ENKONGE EMALA KUKUKUBA N’OBUUKA.
Amakulu:
Emirundi mingi omuntu amala kusobya n’alyoka ayiga okwegendereza, songa ekisinga obulungi kwe kwegendereza n’atasobeza ddala.
AMAGEZI MULIRO…
BWE GUZIKIRA OGUGGYA WA MUNNO.
Amakulu:
Bulijjo omuntu asaana okwebuuza amagezi ku banne ng’atuuse ku bizibu.
AMAGEZI NTAKKE…
EKULA Y’EBUUKA.
Amakulu:
Abantu bwe bakula nga n’amagezi gaabwe geeyongera obungi.
AMAGUFA…
TEGAWEEREZEBWA.
Amakulu:
Abantu tebatera kutuma bantu kubavumira bantu balala. Avuma omuntu amwevumira yekka.
AMALA OKUFUNA…
NTI “OLUGGYA LUKALA MBUZI”.
Amakulu:
Okwo kuba nga kuduulira abatalina mbuzi. Si kirungi omuntu amaze okufuna ebingi okuduulira abatabirina.
AMALUMA…
SI NJALA.
Amakulu:
Amaluma tegakozza muntu ng’enjala.
AMALUMA…
TEGEEGOMBYA NJALA.
Amakulu:
Omuntu tayinza kugamba nti okubulwa by’aliira ku mmere abulwa emmere.
AMAMESE AMANGI…
TEGEESIMIRA BUNNYA.
Amakulu:
Abantu abangi batera nnyo okulemwa okwegatta okukola ku bintu eby’okubayamba oba okubaggya mu kabi.


c: text/html

text:
Sing Along Lyrics
Kamooli
by Kevin Killer
View Kevin Killer's Profile Download the MP3
KAMOOLI - KEVIN KILLAR (Lyrics) Intro: Bangi e\'Kampala besudiya nyo nga naye bali yala nyo Wani, Nyinyonyola Lwaki Badman yesiba Bandana Lwaki Bafala tebafuluma Kampala Ekyemisana bapostinga so nga basiiba njala. (nfe) Chorus: Tubalabila eno mukamooli (Eno mukamooli) Ezafe tuzilila eno mukamooli (Eno mukamooli) Tetwamanyila byakwelabisalabisa (Eno mukamooli) Ebyana biyitilayo eno mukamooli (Eno mukamooli) Verse 1; Well I Know, Message ku whatsapp sizidamu (No) Am sorry baiby Kyekimu (laba) Facebook like Kibulamu Nanti selfie poze yemu (Duh!) #TBT nga mutuzoleya, Instagram Tubalaba mugobelela Ba designer tetubalaba mumaduuka Skinny jeans muzimaze kumidaala Banywa Bisubi mbu highgrade Nga eno mukamooli tuli Irie. (nfe) Chorus: Tubalabila eno mukamooli (Eno mukamooli) Ezafe tuzilila eno mukamooli (Eno mukamooli) Tetwamanyila byakwelabisalabisa (Eno mukamooli) Ebyana biyitilayo eno mukamooli (Eno mukamooli) Verse 2; Wani, Abe\' Kampala Ffe tetusala bigooli(shaa) Abo beteleze bakinyozi Ka BOOM Ratata sikwekuba omujaasi Bavubuka kelele mukuba yaki? Its a new year gwe okya dubbinga Sexy akuvimbya bamukubamu dda Yeyelusa kabina magulu fako jeyabigula Gwe omuwana kubiguula whaum\' to u Abo bemuwana bakimanyi nti ba general mukamooli gyetuli Tetwogela nyoo tukola byakabi Teli kwesudiya eno mukamooli (nfe) Chorus: Tubalabila eno mukamooli (Eno mukamooli) Ezafe tuzilila eno mukamooli (Eno mukamooli) Tetwamanyila byakwelabisalabisa (Eno mukamooli) Ebyana biyitilayo eno mukamooli (Eno mukamooli) Verse 3; Message ku whatsapp sizidamu (No) Am sorry baiby Kyekimu (laba) Facebook like Kibulamu Nanti selfie poze yemu (Duh!) Its a new year gwe okya dubbinga Sexy akuvimbya bamukubamu dda Yeyelusa kabina magulu fako jeyabigula Gwe omuwana kubiguula whaum\' to u (nfe) Chorus: Tubalabila eno mukamooli (Eno mukamooli) (FFe tupoyelayo) Ezafe tuzilila eno mukamooli (Eno mukamooli) (Mateeka) Tetwamanyila byakwelabisalabisa (Eno mukamooli) (coulda never aah) Ebyana biyitilayo eno mukamooli (Eno mukamooli) (Eh Masajja cassavapiece) Conc: Aba masiimu Data mumuseera, Mbz tebalina Yooo wani? Yoooo Bateleko Hotspot bafune kano Eeh Zhenling general a\' zhenling ling chengling sao chao Zhenling Bomboclat TopRank Wani production, Mastermind Iyiiiieeeeeeh!!

robotstxt: allowed

filter: keep


text:
Amawulire
Omukazi attiddwa e Kireka
Bya Ivan Ssenabulya Abatuuze mu Acholi Quarter mu Kireka D e Namugongo mu district ye Wakiso baguddemu entiisa bwebagudde ku mulambo gwo’mwana omuwala atemera mu myaka 20 nga gwasuliddwa mu nsiko ku ttaka lya SDA Church e Kireka. Kitegezeddwa nti wabaddewo omwana alabye omulambo guno […]
Ogwa Kitatta gutandise
Bya Ruth Anderah Omuyima wa boda boda 2010 Abudalla Kitata kooti yamagye egaanye okumuwa okweyimirirwa wali e Makindye. Ssnetbbe wa kooti eno Lt. Gen Andrew Gutti ategezeza nti Kitata avunanibwa meisango minenen nnyo kalenga bandimuyimbula nadduka obutadda. Lt. Gutti era alamudde Kitata olwokuba abaddenga nekolagana […]
Abakazi ba FDC bakwekalakaasa
Bya Ivan Ssenabulya Abekiwayi kyabakyala mu kibiina kya FDC bazeemu okubanja gavumenti, obwenkanya ku kiwamba nekitta bantu omuli nabakyala mu gwanga. Bano batongozza kawefube gwebatuumye “ekimala kimala” nga bategese nokwekalakaasa okwemirembe nga 21st June mu kibangairizi kya ssemateeka wano mu Kampala. Bwabadde ayogera ne banamwulire […]
Okuzimba ebibangirizi by’abannamakolero sibyakuyamba.
Bya Ben Jumbe. Banabyanfuna bakolokose entekkateeka za government ez’okuzimba ebibangirizi by’abanamakolero ebirara okwetoloola egwannga lyonna. Bino bigidde mukaseera nga government eyagala kuzimba ebifo ebiwerere dala 22 ng’omu kukaweefube owokusitula eby’amakolero mu gwanga Twogedeko ne Dr Fred Muhumuza nga ono mukugu mu by’enfuna n’agamba nti bamusiga […]
Minisitule efunye esuubi mu balimisa abapya abaakawandiisibwa.
Bya Ben Jumbe. Minisitule ekola ku by’obulimi eraze esuuubi nti abalimisa abapya abakawandiisibwa bakuyamba nyo mukubbulula eby’obulimi ebibadde bisaanawo. Twogedeko n’akulira abalimisa mu minisitule ekola ku by’obulimi nga ono ye Beatrice Byarugaba n’agamba nti bakafunayo abalimisa 3000, newankubadde baali beetaga 5000. Ono agamba nti minisitule […]
Abayekera ba South Sudan bazeemu okuwamba abasubuzi ba uganda.
Bya Samuel Ssebulib. Abasubuzi ba Ugandan abakolera mu gwanga lya South Sudan basabiddwa okubeera ebegenderezza kubanga obutali butebenkevu buzeemu okweyongera nadala kunguudo ezoolekera ekibuga Juba okuva e Uganda. Kuno okulabula kugide mukadde nga abagambibwa okubeera abeyekera bakawamba abantu 2 abaali mu kimotoka ky’abasubuzi, nga bano […]
Abadde ajjamu abakazi embuto bamukutte
Ivan Ssenabulya
May 18th, 2018
Bya Abubaker Kirunda Poliisi e Buikwe ekutte omusajja owemyaka 52 nga kigambibwa nti yayambyeko okujjamu olubuto. Omukwate mutuuze ku kyalo Kyamabale ekisangibwa mu Town Council ye Buikwe. Omwogezi wa poliisi mu ttundutundu lya Hellen Butoto ategezeza nti omukwate yali musawo e Buikwe wabulanga abadde aliko […]
Kamoga bamummye okweyimirirwa
Ivan Ssenabulya
May 18th, 2018
Bya Ruth Anderah Eyali akulira abayisiraamu aba-Tabliq mu gwanga Amir Sheikh Yunus Kamoga kooti ejjulirwamu egaanye okumuwa okweyimirirwa. Sheikh Kamoga ali ku kibonerezo kyakusibwa mayisa ku misango gyobutujju egyamusingisibwa kooti enkulu ewozesa ba kalintalo. Mu nnamula ye omulamuzi Christopher Madrama asibidde ku awo wennyini, nga bweyalamula wiiki ewedde […]
Abalina emigabo mu UMEME bagobye Bigirimaana
Ivan Ssenabulya
May 17th, 2018
Bya Ndaye Moses Abalina emigabo mu kitongole kyamasanyalaze ki UMEME bagobye erinnya lyomuwandiisi owenkalakalira mu ministry yekikula kyabantu Pius Bigirimana eribadde lireteddwa, okubeera omu kuba director. Ba shareholders mu ttabameruka waabwe aatudde ku Sheraton Hotel mu Kampala balonze awatali kwesalamu, nebagoba Bigirimana obutatuula ku board. […]
Abaali ababaka baddukidde ewa sipiika nga bakaaba bwavu
Ivan Ssenabulya
May 17th, 2018
Bya Kyeyune Moses Obwavu obufumuka ngevvu nokusomozebwa mu bulamu obwabulijjo abamu ku baliko ababaka mu palamenti badukidde ewomukubiriza wa palamenti Rebecca Kadaga nga basaba buyambi. Bano bakulemeddwamu eyali ssabawoereza wa gavumenti Joseph Ekemu eyawererza ku mulembe gwa President Museveni, mu biseera bye ebyasooka. Ekemu yali […]


text:
\r\r\r\r
Ku ssawa nga mukaaga n’ekitundu omulambo Prof. Lawrence Mukiibi, guggyiddwa mu nyumba gyegubadde gwaterekeddwa mu maka ge nga guwerekeddwa Band ebadde ekubwa abamu ku bayizi okuva mumasomero ge.
Omukolo gutandise n’amiisa ekulembeddwa Musinyoli Wayinadi Katende nga ayambibwako bannaddini abalala.
Okuziika kuno kwetabiddwako abakungu okuva mu Gavumenti eya wakati abakulembeddwa amyuka omukulembeze w’eggwanga Eddward Kiwanuka Ssekandi , Ssabawandisi w’ekibina kya NRM Justine Kasule Lumumba , minister ow’ebyenjigiriza Owek John Cristom Muyingo sako ababaka ba Palamenti n’abakulembeze okuva mu bwa Kabaka bwa Buganda.
Bw’abadde ayogerako eri abantu abetabye ku mukolo guno, Musinyoli Wayinadi Katende asabye abantu okunywerera ennyo ku Katonda sako n’okuyitiriza ennyo essala eri abantu ababa bavudde mu bulamu bw’ensi eno .
Ono era avumiridde ebikolwa by’okuziika abantu ate mu ntaana zaabwe nebateekayo ebintu ebivvoola ng’ensimbi n’omwenge. wabula nga mu ntana zabwe waliyo ebitekeddwayo.
Mulekwa omukulu Justine Tulina, nga ono yayogedde kulw’abaana b’omugenzi ategezzeza nga bwebagenda okusigala nga bagumu okulaba nga batwala obuvunanyizibwa bwa Kitabwe bw’abalekedde.
Bo abantu abenjawulo batenderezza nnyo emirimu omugenzi Prof. Lawrence Mukiibi gyalese akoze. Oluvanyuma abantu abenjawulo bawereddwa omukisa okuganzika ebimuli ku mulambo gw’omugenzi.
N’oluvanyuma ng’okusaba kuwedde Pulof. Lawrence Mukiibi ateekeddwa mu nyumba ye ey’oluberera . Mukiibi alese abaana abawera wamu n’abazzukulu ng’era afiiridde ku myaka 67.
\r\r\r\r


text:
Ebimu ku byawandikiibwa Timothy Ntanda owa Njuba Times mu katabo akaafulumizibwa mu mwezi gwa Muzigo 25-27, 1999, nga atutusaako mu bujjuvu ebyo ebyannyumizibwa Omugave Major Joshua Katende emyaka musanvu emabega nga atottola ebyo ebyaliwo mu nnaku 30 nga Ssekabaka Muteesa II yakamala okuva mu Twekobe n'okutoloka mu Lubiri nga awenjebwa amagye ga Obote.
Major Joshua Katende yagamba bwati. "Mu kiro ekyakeesa olwa Muzigo 24, nnali ku mulimu n'abaserikale abaali 90, nga mu bo mwalimu abaali bateereddwa ku miryango ogwa Wankaaki, Kalaala, Ssaabagabo ne Nnalongo. Waaliwo ebibinja by'abaserikale ebyali mu kulawuna ate ebirala nga birindiridde okuliivula bannaabwe".
"Mu kiseera kino, ffena twali tuduumirwa omugenzi Benedicto Kibirige, nga nze muddirira ate ne kuddako Abraham Senkoma. Ssabasajja ye yali mu Twekobe era ffena twawuliziganyanga ku ssimu ez'omunda mu Lubiri".
"Ku ssaawa 8.00 ezekiro, nnali mu kulawuna ku ludda lw'omulyango Nnalongo ne tusobola okulaba loole z'amagye nga zitandise okwetoloola olubiri. Ku ssaawa 10.00 ez'ekiro ne batandika okuva ku loole mu ngeri ey'okwetegekera okulumba".
"Wano we twafunira essimu ey'omunda okuva ku muserikale Sengendo ayali akuuma Wankaaki, natutegeeza nga abajaasi bwe baali bamaze okumenya oluggi lwa Kalaala".
Ku ssaawa 11.30 amasasi gaatandika okuvuga nga gava ku ludda lw'amasomero ga Lubiri Secondary School, ne ku ofiisi y'omukuumi w'olubiri eyali okumpi ne Wankaaki era ne zigendera ddala mu maaso n'okuvuga nga abaserikale bakuba buli muntu gwe balaba olwo ennyumba ez'essubi ne zikwata omuliro".
"Omuzinga ogw'amaanyi gwakubwa ku TWEKOBE, era wano we nnatuukira ku Ssekabaka nga amaze okwambala".
"Mu kiseera kino twali mu kaseera kazibu, olw'amasasi agaali gavuga ennyo nga n'ennyumba ziteta. Nnalina okulaba nga nkuuma Kabaka mu ngeri ey'enjawulo era ne mmutwala mu kati akayitibwa 'Kafugankande' akaali akaziyivu obulungi nga kali ku ludda lw'Obugwanjuba bw'Olubiri".
"Mu kati kano, twamalamu ekiseera kiwanvu nga tulaba ebyali bigenda mu maaso. Ebbanga eryo lyonna nnali noonya amagezi agaali gayinza okuggya Kabaka mu Lubiri".
"Wano nnafuna obuzibu bunene nnyo, kuba abantu abasinga baali bajudde okutya, kyokka nga Kabaka mugumu nnyo era nga munakuwavu era buli kaseera yanngambanga tweyongere okulwana, kyokka nze ne mmutegeeza nti kye tukozeeko kimala, era nga kino nnakimuddamu emirundi egiwera kyokka nga alabika tayagala kukkiriza".
"Oluvannyuma yansaba emmundu ye 416 gye nnali nkutte nga ekiseera kyonna yali tannaba kugyeyambisa, era nnali n'akagimukwasa bwe'enti, ekire kye nkuba kyetutaamanya gye kyava ne kiyiika omulundi gumu olwo emmundu ne zisirikirira".
"Essaawa zaali ziweze nga 10.00 enkuba n'esamukka, era wano Katonda we yampeera amagezi agaamangu ne nsaba abasajja abawera, tufulumye Kabaka ebweru w'Olubiri nga tweyambisa amadaala aga "sewajjuba".
"Kabaka yalwawo okukiriza, kyokka ne mwetayirira nnyo, nti nnina okumufulumya era wano we yalabira abaserikale abaali beetawula ebweru, n'akuba esasi limu abaserikale ne babulawo, olwo nalyoka abuuka n'agwa ebweru olwo naffe ne tugoberera".
"Twatambula nga tuyita ku nnyumba z'omugenzi Kisosonkole, ne tugguka mu Ndeeba gye twagwira ku mmotoka eyali egenda e Masaka ne tugiyimiriza etutwale e Lubaga. Ssekabaka, Maalo nange twayingira mu mmotoka eno n'etutuusa e Lubaga ku kigo ku ssaawa 12.00 ez'olweggulo".
"Nga tutuuse e Lubaga, twayayanirizibwa Omugenzi Kalidinaali Nsubuga eyayagala okuwa Ssabasajja caayi kyokka n'amutegeeza nti yali takyayinza kunywa caayi era n'amusiibula".
"Mu kumusiibula, Kalidinaali yasabira Kabaka omukisa n'amukwasa Sapuli eriko ekifaananyi kya Bikira Maria, gye nkyakuuma n'okutuusa kati, olwo ne tuyitira emmanju ne tugwa mu lugudo olugenda e Lungujja ne tutuuka e Bulange ew'omugenzi Nsibambi".
Akaseera ke twamala wano, twali tuliimisa oluguudo olugenda e Ssentema era obudde bwe bwakunira twavaawo ne tusala ekkubo ne tutuuka ew'omugenzi Rev. Kigozi gye twasula kyokka nga twasula amatu gatuli bweru. Mu matulutulu, nga 25 Muzigo (May), twafuluma nga tetusiibudde ne tutambula nga twolekedde e Sentema kwe kusanga Mw. Dan Kamaanyi ne twevumba mmotoka ye ne twolekera Ssentema nga tugezaako okunoonya ekkubo.
Nga tetunnatuuka Ssentema, olwo ne tuva mu mmotoka ne tuyita mu makubo agamawunjuwunju ne tugguka ku mugga Namududuma ogwali gubotoddwa, kyokka nga twali tukyalowooza eky'okukola ne wajjawo omusajja eyali atwala oluggi e Ssentema naluwaayo ne tulusaawo emmotoka n'esomoka. Wano mmotoka yatutwalako katono ate ne tugivaamu nga twewala okugwa ku balabe n'egenda etulinda e Buloba, ne tukwata obukubo obwamawunjuwunju obwatuggusa ku mugga Mayanja ate oluvannyuma ne tulinnya mmotoka ne tuyita e Nswanjere ne tutuuka mu maka g'omugenzi Kisaliita mutabani w'omugenzi Stanisilas Mugwanya agali e Bulamazzi olwo ne twolekera Masaka.
Bwe twatuuka ku babumbi Lungala ne tuyita mu kagga ne tuggukira e Mbale awali omuti gwa Kibuka Omumbaale era bwe twatuuka e Mayembegambogo, Kabaka kwe kuntuma ku Ggombolala okulaba oba waliyo eyali ayinza okutuyamba kyokka nga lyonna lyali lisigadde ttayo.
Nga tukutte olwe Kabasanda, twayitira e Lukalu Kimbugu ne tutuuka ku mbuga ya Katambala gye twasanga omusigire we Haji Suleyimani Lubega eyatutuusa ewa Kitawe Ibrahim Lubega era nga wano we twagendera mu bibbo era we twasula.
Enkeera nga Muzigo (May) 26, awo twavaawo ne tutwalibwa ewa muto wa Lubega eyali ayitibwa Kamoga ekibanja kye nga kisimbidde ddala ku kisaalu, era nga eno Kitunzi Nafutali Musoke, Luwekula, Israel Kasagira gye baasanga Ssekabaka ku ssaawa 11.00 ez'olweggulo n'abategeeza nga bwe yali ayagala okusomoka Katonga.
Oluvannyuma, twasomoka ne tuyitira e Sembabule mu maka ga Sebasitiyane Kitayimbwa eyali Owesaza eyatulabula nti mu kabuga k'e Ntuusi ku lugenda e Lwemiyaga waaliwo abaserikale n'atulagirira tugende ew'omukazi Nnalongo e Lugusulu mu lukoola eyo twatuukayo ku ssaawa 2.00 ez'ekiro. Wano twasuzibwa mu kayumba k'abaana ba Nnalongo akaali katannaba kuggwa nga emiryango gyako gisibiddwamu essanja era nga muno ffena ne Nafutali, Kasagira ne Kitayimbwa mwe twasula.
Enkera ku lwa 27 Muzigo (May) Dan Kamaanyi twamuta agende n'emmotoka ye naffe tusigale ku lwaffe. Ekitundu kino Kabaka yali akimanyi bulungi era yaleeta ekirowoozo tugende mu lukoola awaali wali amayinja amawaanvu kwe twali tuyinza okulinnya ne tulengera ebitundu ebisinga ebya Ankole ne Buganda , era ku luno twasula mu kasaka era twasiibirira mpirivuma na bukansokanso olw'obutabaawo kya kulya.
Mu kiro ekyakeesa olwa 29 Muzigo (May), twasimbula ku ssaawa 10.30 ez'ekiro ne twolekrea olukoola era nga ku mulundi guno twanoonyayo akasaka akalala ne tukalongoosa era nga kano Ssekabaka ke yatuuma "Bulange" oluvannyuma ne tuddayo mu maka ga Nnalongo gye twabeerera ddala okutuusa ku lwa 22 Ssebaaseka (June).
Twali tuli awo Kitayimbwa, Kasagira ne Matovu ne batuuka wakati w'essaawa 3 ne 4 ez'ekiro ne balabula Kabaka nti aba Gavumenti baali bamaze okumanya nti ali mu kifo ekyo, era wano twasitulirawo ne tukwata olw'e Lwemiyaga okutuusa lwe twatuuka ku mugga ogwawula Buganda ne Ankole ne tugusomoka olwo ne tusiibula Buganda.
Entegeka ya mmotoka ey'okututuusa e Kabale Kigezi ekoleddwa era yatuggyawo n'etutwala ne tuyita e Mbarara ne tugendera ddala e Kabale, kyokka bwe twali twakava mu mmotoka ne twekanga Land Rover eyalimu abaserikale, ne twekuba ensiko Ssekabaka gye yeekubira akakongovvule.
Okuva awo twatwalibwa ew'omusuubuzi w'amaliba eyali yeesudde mayiro 5 oba 6 okuva e Kabale gye twasuzibwa mu sitoowa y'amaliba eyali ewunya ennyo ekivundu. Ssekabaka twamwalirira essubi n'assaawo ekikooti ekikadde ekyamuweebwa Kisaliita e Bbulamaazi ne yeebaka.
Awo we twava ku lwa 23 Ssebaaseka (June) ne twolekera ery'e Kisolo ku nsalo, twali tumaze okujjuza empapula za kasitomu nga tutaddeko amannya amapatiike nga Ssekabaka yetuumye Kikabugo, Maalo nga ye Gatalimawule nange nga nze Guweddeko.
Ensonga gye twawa eyali etutwala e Bujumbura, yali nti twali tugenda kunoonya banaffe abasuubuzi abaali bagenze ennaku ssatu eziyise kyokka nga kati ennaku ziri mu 5 nga tetubalaba. Ku nsalo nayogera Oluswayiri olumenyefumenyefu era oluvannyuma baatukiriza okuyitawo.
We twatuukira mu kibuga Bukavu nga kiri matongo olw'entalo ezaali zikibaddemu era wano twanyawo mafuta gokka ne tweyongerayo ku nsalo we twatuuka ku ssaawa 12.00 ezakawungeezi. Kyokka abaserikale bo ku ku nsalo batugaana okweyongerayo okutuusa nga obudde bukedde nga batutiisa okugwa mu batemu olw'obutabanguko.
Ku lwa Ssebaaseka (June) 24, ku maliri nga tugendera wamu n'abaserikale ba Burundi abakuuma ensalo twawulira eddembe bwe batuggulirawo ne tuyingira mu Burundi ne tugenda butereevu mu wooteri eyali okumpi n'olubiri lwa Umwami gwe baatutegeeza amangu nti yali agenze mu Geneva kyokka nga oluvannyuma gavumenti yatutumira Minisita w'ebyensimbi eyatuyamba ennyo.
Oluvannyuma lw'omubaka wa Bungereza okujja mu wooteri omwali Ssekabaka, n'abamawulire omwali gwe nzijukira nga ye Alen Chester eyali akiikirira olupapula lwa East Afican Standard naye yajja olwo amwulire ne gatandika okusaasaanira ensi nti Kabaka yali mulamu.
Nga empapula ezaali zitutuusa mu Bungereza ziwedde, ku lwa Ssebaaseka (June) 28 ffensatule, Ssekabaka Muteesa, Maalo, nange twalinnya ennyonyi y'omusajja Omumerika eyali mukwano gwa Muteesa nga eno ye yatutuusa mu Bufaransa gye twasanga Omulangira Henry Kimera nga apangisizza ennyonyi, kyokka Ssabasajja yasalawo okulinnya ennyonyi eyali ewerezeddwa Gavumenti ya Bungereza era kw'olwo ne tutuuka mu Bungereza okutandika obulamu obuggya.
Enkeera ku lwa Ssebaaseka (June) 29, Ssekabaka yagenda ku ssomero Ssabasajja Kabaka Ronald Muwenda Mutebi II gye yali asomera gye yamusanga nga ali mu mizannyo n'amutegeeza byonna ebyali bimutuuseeko."
Omugave Major Joshua Katende atunyumirizza akowonvu n'akagga, emirimu gye tegyakoma ku Ssekabaka Muteesa. Mu mirimu egikolebwa ab'ekika ky'Olugave ewa Kabaka, kaakati ye mutuuza wa Ssaabasajja Kabaka Muwenda Mutebi II.


text:
Mu Uganda abantu bangi nnyo batya okutandiika emirimu era bangi balemeddwa okukyusa embeera zabwe kuba batya buli mbeera.
Okusinzira ku bantu abenjawulo abasobodde okufuna ku nsimbi, omuntu yenna alina okulowooza nnyo ku ngeri gy’ayinza okufuna ensimbi mu ngeri ezenjawulo.
Obadde okimanyi nti abantu bangi nnyo batya okutandiika emirimu, era bangi balowooza singa batandiika ensimbi zabwe zigenda kuffa?, embeera eyo, y’emu ku nsonga lwaki Dr Innocent Nahabwe avuddeyo okuyamba abantu bonna abatya okutandiika omulimu gwona.
Dr Nahabwe asobodde okutandiika emirimu mingi ddala mu ggwanga lino omuli 100.2 Galaxy Fm e Kansanga, Kagwirawo Sports Betting – Instant Bet, Instant Cash, Club Amnesia n’ebintu ebirala mingi ddala ate alina abakozi bangi ddala abasuuka mu 100.
Dr Innocent Nahabwe bwe yabadde awayamu naffe yasobodde okuwa ensonga mpitirivu nnyo lwaki abantu bangi bayinza okutya okutandiika omulimu gwona.
1 – OKUTANDIIKA. Dr Nahabwe agamba nti omuntu yenna yandibadde avaamu okutya kuba singa takikola, ayinza okulemererwa okukola omulimu gwona. Agamba omuntu yenna singa atandiika, bingi byasobola okuyiga omuli entambuza y’omulimu, okusomozebwa, okutegeera engeri gye bakwatamu bakasitoma, okufuna emikwano n’ebintu ebirala.
2 – BIZINENSI EYINZA OKUSANAWO. Dr Nahabwe agamba nti wadde abantu bangi bakola bizinensi nezigwa, tekirina kutiisa kuba omulimu singa gugwawo, kisobola okuyamba okufuna eky’okuyiga n’okusala amagezi engeri gy’oyinza okuddamu okutambuza emirimu.
3 – OKUVUMBULA ENSOBI. Singa omuntu yenna alemwa okutandiika okukola, tayinza kuvumbula nsobi yonna, Dr Nahabwe agamba nti okutandiika okukola kiyamba okutegeera entambuza y’omulimu gwo ngeri gy’oyinza okutetenkanyaamu bizinensi.
4 – ENDOWOOZA. Dr Nahabwe agamba nti buli muntu yenna ayagala okutandiika omulimu, ateekeddwa okuba n’ebirowoozo nti omulimu gugenda kukola ssente (Profit) kuba singa alowooza nti gugenda kumusala (Loss), tayinza kutandiika olw’okutya.
5 – OKUNOONYEREEZA. Abantu abamu batandiika omulimu lwakuba mukwano gwe agutandise oba waliwo omuntu agukola, Dr Nahabwe agamba nti sikirungi kulabira ku munno wabula otekeddwa okunoonyereeza. Ku nsonga eyo awadde eky’okulabirako omuli okulambula ekifo wosuubira okuteeka omulimu, okwebuuza ku bantu abali mulimu gw’oyagala okutandiika, okwekeneenya ku bantu abayinza okugula ebintu n’ensonga endala.
Download the Galaxy FM 100.2 App and listen to the radio while on the move.


text:
Olunaku nfuna 50,000/- mu kusiiga ebifaananyi | Print | E-mail
Monday, 01 June 2009 15:32
[Mpambe ng’asiiga ekifaananyi ky’omuyimbi Geoffrey Lutaaya.]
Mpambe ng’asiiga ekifaananyi ky’omuyimbi Geoffrey Lutaaya.
Sam Mpambe omutuuze w’e Kansanga ku lw’e Gaba yenyumiriza mu mulimu gw’okusiiga ebifaananyi wadde ng’abamu bagunyooma. Yayogedde ne Phillip Kaggwa.
Omulimu guno nagutandika mu 1978 oluvannyuma lw’okumaliriza emisomo gyange mu ttendekero erya Lira Techinical College gye nakugukira mu byokusiiga ebifaananyi.
Ngwenyumirizaamu kuba ngufuniddemu ebirungi bingi omuli okuweerera abaana bange, okuzimba ennyumba n’okukola ku byetaago byange ebirala.
Amakampuni mangi ge nkolera emirimu omuli eya Picfare, Sheraton Hotel n’amalala.
Ebifo ebisanyukirwaamu nabyo mbisiigira ebifaananyi omuli; amabaala n’ebirala. Mu bifo bino mwe muli Joyous Bar (Kawempe),Tickles and Giggles (Kansanga) n’awalala.
Sikoma ku bano bokka wabula nkolera n’abantu bassekinnoomu.
Okusiiga ekifaananyi ntandikira ku 50,000/- ne 200,000/- n’okweyongerayo okusinziira ku bunene bwakyo wamu n’ebintu byenkozesa omuli engoye n’obubaawo.
Olunaku nsobola okusiiga ekifaananyi kimu ne nkimaliriza bulungi.
Wabula obuzibu bwe nsanga kwe kuba nti ebintu bye nkozesa byongera okulinnya bbeeyi buli kiseera ekivaako nange okwongeza bye ntunda.
Nkubiriza abantu okwagala emirimu gyabwe.


text:
Museveni agamba nti akawaayiro akassa ekkomo ku myaka kakontana ne kannewaako akagamba nti obuyinza buli bantu era ne balina okwesalirawo ku nsonga ezitali zimu omuli n’okwerondera omukulembeze gwe baagala.
Agambye nti abantu basaanye balekerwe obuyinza buno balondenga abakulembeze mu kulonda okutegekebwa buli bbanga eggere.
‘’Oba omuntu alonda lwaki talondebwa,’’ Museveni bw'agambye akakiiko ka Palamenti ak’ensonga z’ebyamateeka akamutuukiridde mu maka ge e Ntebe okumubuuza ku by’okuggyawo ekkomo ku myaka gya Pulezidenti.
Konsityusoni egamba nti ayagala Obwapulezidenti alina kuba wakati w’emyaka 35 ne 75. Era bwe kaba tekaggyiddwaamu, Pulezidenti Museveni alina emyaka 73 aba tasobola kuddamu kukulembera ggwanga lino mu 2021.
Palamenti eri mu kukung’anya birowoozo ku bbago ly’etteeka eryaleetebwa omubaka Raphael Magyezi ng’ayagala akawaayiro kano kaggyibwemu.
Ssentebe w’akakiiko kano, Oboth Oboth (West Budama South) agamba nti Pulezidenti Museveni baamutukiridde mu bukulu bwe ng’akulira NRM ate eyeesimbawo ku Bwapulezidenti.
Rt. Col. Dr. Kiiza Warren Kifefe Besigye naye eyaakeesimba ku Bwapulezidenti enfunda eziwera teyagenda mu kakiiko kano.
Kyokka Oboth Oboth agambye nti Pulezidenti Museveni ye mujulizi asembyewo okuwa ebirowoozo mu kakiiko.
Museveni agambye nti amawanga mangi okuli; Amerika, China, Russia ne Yisirayiri baakulemberwako abantu abakadde we gaabeerera mu kaweefube w’okwekulaakulanya.
Annyonnyodde nti e Tunusia omukulembeze ow’emyaka 91 Beji Caid Essebsi yalondebwa okutereeza eggwanga lino nga litaaguddwataguddwa.


text:
\r\r\r\r
Emirimu mu kibuga Kasangati n’emirirano emirimu nga banabyafuzi bataano bewandisa okuddamu okuvuganya ku kifo ky’omubaka wa Kyadondo East.
Kabadde kayisannyo nga abawagizi okuva mu nsonda ezenjawulo bawerekeddeko abantu babwe ku kitebe ky’e Ssaza Kyadondo Kasangati okusunsulwa.
Buli kika kya kidduka kibaddewo anti ne lukululana ezetika sseminti zireteddwa era nga bwobera okyakungiriza aba bobi wine, Sitenda Ssebalu owa NRM naye nasikayo bu bus bwa kyenvu olwo ne Kantinti nawendola.
Mu balala abasunsuddwa mwemubadde n’omusawo Dr. Sowed Kayongo Male, Babirye Lillian Kamome owe DP ne Nkunyingi Muwadda.
Ono avudde mu mbeera nayambalira Ssaabawandiisi wa FDC, Nandala Mafabi nti yamulemesezza eby’obufuzi.
Olutalo lugendedde ddala mu maaso okukakana nga luzzeemu n’okugobagana era abawagizi bebataasizza abakulembeze baabwe obutagwangana mu malaka.
Abamu ku beesimbyewo bawera nti akalulu kano bagenda kukawangula.
Abakulembeze ebebiwayi abesimbyewo mwebavudde eno yantanda yabwe eri abalonzi.
Akulira ebyokulonda mu Kasangati alaze enkola bwenatambula.
\r\r\r\r


text:
Leero mu z’Afrika (10:00);
KCCA FC - Al Ahly (Misiri)
EBISALE; 10,000/-, 20,000/-, 50,000/- ne 100,000
Basisinkanye mu mpaka za ‘Total CAF Champions League’ nga buli ttiimu enoonya buwanguzi obusooka mu kibinja ekikulembeddwa Township Rollers eya Botswana ku bubonero 3.
Al Ahly ne Esperance eya Tunisia balina akabonero kamu ate KCCA (0).
Mu lukiiko lw’abaamawulire eggulo e Namboole, Mutebi yagambye nti Al Ahly ya linnya naye KCCA erina obusobozi obugimegga olw’abazannyi abato abekkiririzaamu.
“Edda, kiraabu za Uganda zaagendanga okuyingira ekisaawe nga zaatidde dda ttiimu z’Abawarabu, ekyazikubyanga. Kati ebyo byaggwaawo dda,” Mutebi bwe yategeezezza eggulo.
Yagasseeko nti, “Abazannyi abato be nnina nga Allan Okello, Julius Poloto ne Mustafa Kiiza bekkiririzaamu kubanga babadde ku ttiimu y’eggwanga ate abamu bazannye ku mpaka zino. Bajja kukola kye twagala.”
OWA MISIRI ATIDDE
Ye omutendesi wa Al Ahly, Hossam El Badry yakkiriza nti KCCA kati ya maanyi olw’omupiira gw’Afrika okweyongera okukula n’agattako nti, “Tujja kufuna obuwanguzi singa omupiira guno gunaalamulwa mu bwenkanya.”
Yakkaatirizza nti obwenkanya kintu kikulu nnyo mu mupiira era singa bunaagobererwa tewali kigenda kubalemesa kufuna buwanguzi ku KCCA.
Yagambye nti KCCA bagimanyi bulungi kubanga bazze bagigoberera okuviira ddala mu liigi wamu n’omupiira gwa Township Rollers.
BULI OMU ANOONYA BUWANGUZI
KCCA ne Al Ahly buli omu ayigga buwanguzi obusooka mu kibinja kino ekikulembeddwa Township Rollers eya Botswana.
Mu gyaggulawo ekibinja, KCCA yakubwa Township Rollers (1-0) e Gaborone ate Al Ahly yalemagana (1-1) ne Esperance eya Tunisia e Cairo. Sizoni ewedde, KCCA teyawangulirwako ku butaka kyokka era yakubwa emipiira gyonna ku bugenyi.
Omupiira gwa leero gugisanze mu kyakubiri mu liigi ya babinywera nga yasembyeyo kuwangula Kirinya Jinja SS (1-0) e Bugembe mu Jinja.
Al Ahly, kirimaanyi mu Afrika nga yakubwa Wydad Cassablanca eya Morocco ku fayinolo sizoni ewedde.
Al Ahly y’erina likodi y’okuwangula empaka zino emirundi emingi (8) nga lwe yasemba okukyala mu Uganda, yalemagana (0-0) ne SC Villa kyokka n’ewangula 6-0 e Cairo.


text:
Bya SANDRAH NAMIRIMU
OKUVA mu December w’omwaka oguwedde, mu bitundu bya Uganda eby’enjawulo omusana gubadde gwaka.
Naye abafuba okuyita mu musana mu ngeri ey’okufukirira omusana gunaagenda okuggwaayo nga basekera mu kikonde olw’ebbula ly’ebintu erigenda okubaawo ku ntandikwa ya March.
Ng’oggyeeko omuntu afukirira kati, omulimi atali mu birime bya sizoni naawe waliwo ebintu by’osobola okukola okuyita mu musana nga tegukukosezza nnyo.
Okusinziira ku kitongole ekikola ku mbeera y’obudde ekya Uganda National Meteorological Authority, enkuba esuubirwa okutandika mu makkati ga February, ekitegeeza nti omusana gukyayaka omwezi omulala mulamba mu maaso.
Naye waliwo engeri gy’oyinza okuyita mu musana guno omwezi ogusigadde ne gutakuleka na binuubule bya maanyi.
Meddie Matovu alima ennyaanya ne kaamulali owa Amaica Mixed Farm yagambye nti; Ku muntu eyategeka amazzi gwe njogerako, naye ng’okubyemu ttooci gayinza obutakumazaako nga bwe walowooza kuba gaggwaawo ate omulimu gukyali munene.
Bw’oba tewabikka nnoonya ebisubi mangu otandikirewo okubikka, kino kigenda kuba kikuyamba kuba amazzi g’okufukirira gaba galwamu mu nnimiro
olw’omusana okuba nga gukuba ku bisubi mu kifo ky’ettaka.
Atasobola kubikka nnimiro yonna, waakiri genda ng’obikka ku bikolo ate atalina bisubi, ssima obunnya mu nnimiro okube amazzi nga gatuula mu nnimiro mu kifo ky’okufukirira nga gayitamu buyisi.
Enkola endala ng’amazzi gakendedde, oyinza okuyimiriza mu pampu kuba enuuna amazzi mangi. Bw’oba olina ebintu ng’emmwaanyi oyinza okusalawo okudda ku bucupa n’oteeka akacupa ku buli kikolo ate ne bwe zitaba mmwaanyi era kakola okukekkereza ku mazzi.
Ate ennimiro bw’eba si ya lusozi osobola okukyusa n’ova ku pampu ey’amafuta n’odda ku y’ebigere ey’okusotta oba ey’emikono, zino zitwala amazzi matono ate okekkereza ne ssente kuba teweetaaga mafuta kuzikozesa.
Wabula bw’oba waakukozesa bucupa nga butonnya, waggulu olina okukubayo akatuli akajja okusala amazzi gabe nga gatonnya butonnyi, ssinga tokikola gaba gatiiriika ate awo gaggwaamu mangu.
Eri alina amazzi nga gawera, okugeza abali ku myala egikulukuta oba ensulo, osobola okukozesa ‘Rain Gun’ ne ziba nga zisaasaanya amazzi mu nnimiro yonna. Kyokka atalina ga nsulo oba agakulukuta eno enkola totawaana, kuba etwala amazzi mangi.
Waliyo n’enfukirira y’okukozesa layini za payipu mu nnimiro nayo ekola bulungi, kyokka yeetaaga amazzi mangi g’osooka okuwanika mu ttanka n’oluvannyuma ne geekomyawo gokka mu nnimiro.
Patrick Baligeya nga mulimi e Buwaya ekisangibwa e Mayuge yagambye nti; Omulimi alina amazzi ayinza obutakosebwa nnyo, wabula atalina mazzi oba agalina naye nga talina busobozi bufukirira oyo y’asinga okukosebwa omusana. N’ono waliwo by’asobola okukola okuyita mu musana nga tegumukosezza kinene.
OKUBIKKA
Omuntu alina olusuku, kino kiseera kituufu okuba ng’olubikka anti kijja kuluyambako okukuuma amazzi mu ttaka. Ate era mu kiseera kino tolusalira, kuba ssinga olusalira amazzi ge lufiirwa tegaddawo. Wabula waliwo ebintu ebirala by’osobola okukolako amangu n’obaako ky’otaakiriza n’enkuba w’eneekusangira.
N’ebirime ebirala ng’ennyaanya, emmwaanyi n’ebirala osobola nabyo okubibikka.
Wadde ng’ebisubi bitera okutawaanya abalimi okubifuna, naye mu kiseera kino nga bali mu kukungula kasooli tandikira kw’ebyo ebya kasooli gwe wasimba oba baliraanwa bo kuba abamu babyokya nga tebabirinaako mugaso.
Tema ensalosalo mu nnimiro yonna, wadde omusana gwaka naye olumu enkuba eyinza okutonnyayo ekire, noolwekyo kijja kukuyamba amazzi amatono ago gonna okusigala mu nnimiro.
Bw’okozesa ebigimusa naddala obusa oba nnakavundira osobola okubitabula mu mazzi n’olyoka obiteeka mu ttaka n’obibikka. Wabula birina okuba nga temuli bbugumu kwokya mirandira, ssinga okikola kisobola okukuuma ebirime nga birina obulamu mu musana guno ng’enkuba bw’ejja.
Emiti emisaamusaamu egiri mu nnimiro (bwe gibaamu) togeza kugitema, olw’okuba January abaamu obwavu abamu mumanyi okutema emiti ne mugitunda, tokikola kuba gye gikwatiridde ennimiro naddala abalina emmwaanyi oba ensuku nga gikola ebisiikirize, omusana bwe gwaka bibaako kye bikuyamba ne bizitaasa.


text:
Amawulire
Okugaba omusaayi okubade kutegekeddwa FDC kugudde butaka.
Ivan Ssenabulya
February 14th, 2018
Bya Damali Mukhaye.
Leero Bannakibiina kya FDC baakedde kutuula wali ku kitebe kyabwe e Najjanankumbi okwetaba mu kugaba omusaayi, kyoka bakanze kulinda abakugu okuva mu kitongole ekigaba omusaayi bagukime nga mpaawo atuuka.
Amyuka ssabawandiisi wa FDC Harold Kaija, agamba nti babade bakaanyiza naba Blood transfusion service nti okugaba omusaayi kutandike ku saawa satu ez’okumakya okutuusa ku saawa kumi neemu akawungeeezi, kyoka entekateeka yonna egudde butaka.
Wabula tugezezaako okwogerako n’akulira ekitongole ky’e terekero ly’omusaayi Dorothy Kyeyune natutegeeze nti akyalina akafubi kaalimu.


text:
Sing Along Lyrics
Tokigeza
by B2C Ent
View B2C Ent's Profile Download the MP3
We dem B2C Pon di M.I.C Sound Cover Diggy Diggy baur Ina Di Mixi Andy events, Bwetukuba Tuleeta musisi B2C soldiers Luno silwaali Baby nkwagala Alaali, Alaali Luno silwaali Nkwagala alaali, Alaali Kabakusaze obugambo Baby togeza, Togeza baby Tokigeza Yadde sirina namanyi Togeza, Togeza baby Tokigeza Kabakusaze obugambo Baby togeza, Togeza baby Tokigeza Yadde sirina namanyi Togeza, Togeza baby Tokigeza Onzibukudde Mu liiso Laba bwembuyaana, Bwenjayaana Wootali Siba namugaso Okuntaasa Bagamba asaana Nemunkuba nga Efuddembaddemba Bila, Ndikukuuma January - December Njagala nga nze Akutungatunga Ebiwundu byo mutima Nga nawe eno bwontunga Nze siva namu Bufunda funda Nfa kutaayiza Abakweepikira A'bo abazunga Kabakusaze obugambo Baby togeza, Togeza baby Tokigeza Yadde sirina namanyi Togeza, Togeza baby Tokigeza Kabakusaze obugambo Baby togeza, Togeza baby Tokigeza Yadde sirina namanyi Togeza, Togeza baby Tokigeza Luno silwaali Baby nkwagala Alaali, Alaali Luno silwaali Nkwagala alaali, Alaali Yo mi charger Wootaba, Battery ebeera low Nakimanya okukuuma ewange Byaddala akuume nalo Kwatakwanga akukwatako Mutema magalo Bakusaba togaba, Byogaba Bigabile balo Balemesalemesa Bali mumaddirisa Balingiza Bakusiika siika mutima Nze nkugamba togeza Kababe na'majje Omukwano gwange Togubaguza Tobalaaga kissa Abo nokweelaguza Beelaguza Luno silwaali Baby nkwagala Alaali, Alaali Luno silwaali Nkwagala alaali, Alaali Kabakusaze obugambo Baby togeza, Togeza baby Tokigeza Yadde sirina namanyi Togeza, Togeza baby Tokigeza Kabakusaze obugambo Baby togeza, Togeza baby Tokigeza Yadde sirina namanyi Togeza, Togeza baby Tokigeza ooh nanana Omukwano gwange Ye Ye Eeh eh Nguleka waka nono Akuuma ebyange Ye Ye Eeh eh Ooh baby baby Lets go go Aaah nebwetuba tusuula Mu kitoogo Yegwe ananzaalira Ne'bukadogo Ndikuweeka ngongo eehh kumugongo Message njiyisa Mukidongo Omukwano gwaffe Gwabwongo oohh Nakutamani lady tujja tuwone Tuwone Luno silwaali Baby nkwagala Alaali, Alaali Luno silwaali Nkwagala alaali, Alaali Kabakusaze obugambo Baby togeza, Togeza baby Tokigeza Yadde sirina namanyi Togeza, Togeza baby Tokigeza Kabakusaze obugambo Baby togeza, Togeza baby Tokigeza Yadde sirina namanyi Togeza, Togeza baby Tokigeza Kabakusaze obugambo Baby togeza, Togeza baby Tokigeza Yadde sirina namanyi Togeza, Togeza baby Tokigeza We dem B2C Pon di M.I.C Sound Cover Diggy Diggy baur Ina Di Mixi Andy events, Bwetukuba Tuleeta musisi B2C soldiers


text:
Olukiiko luno lulimu emitendera ebiri ng’olumu lwa kikugu era oluteeka amateeka nga ssentebe ye Ying. Martin Sseremba Kasekende (Minisita w’ebyobulimi e Mmengo), omumyuka Hajj Hamis Kakomo Mukasa (Minisita omubeezi ow’ebyobulimi e Mmengo), Baminisita abalala okuli Hajjat Mariam Nkalubo Mayanja ne Henry Ssekabembe Kiberu, Fredrick William Kiwazi- Ssentebe w'akakiiko k'ebyobutonde bwensi mu Buganda, Hajj Badru Sserwadda (BUCADEF), Ruth Musoke- Private Sector Uganda, Zakaria Mukasa, Samuel Kazibwe- ICT ne Carol Kizibaziba.
Olukiiko olutuukiriza ebyasaliddwaawo lugenda kukulemberwa abaami b’amasaza nga ssentebe ye David Ssekyeru Kayima, omumyuka Felix Nsamba Kabajjo Muteesa, Charles Kiberu Kisiriiza Ssebwana, Patrick Luwagga Mugumbule ye owaamawulire era omwogezi w'akakiiko, Hajj Twaha Lwanyaga Kibalizi ye muwandiisi.
Lwatongozeddwa sipiika wa Buganda, Nelson Kawalya n’ategeeza nti Obwakabaka bwatandika dda enteekateeka z’okufuula muwogo ekirime ekyettunzi nga bakolagana ne Uganda Breweries okusoggola omwenge NGULE-asoggolwa mu muwogo era kino kyekyawaliriza bannamikago okuli; EBAFOSA (Ecosystem-Based Adaptation for Food Security Assembly) ne UN Environment Programme for Africa okuvaayo okwegatta n’Obwakabaka okutumbula obulimi bwa muwogo.
Ku mukolo ogwabadde e Bulange- Mmengo, akulira EBAFOSA- Patrick Luganda yategezezza ng’ekibiina kyabwe bwe kisanyusa okukolagana n’Obwakabaka bwa Buganda okutumbula ekireme kya muwogo okuyamba abantu okufuna ssente, n’okugoba enjala, n'agamba nti bataddewo n’enteekateeka ezinaalambika omutindo muwogo ono kw'alina okubeera.
Ye Hajj Kakomo yategeezezza nti ng’oggyeeko muwogo, baakussa essira ku kutumbula emmwaanyi, amatooke ne lumonde kuba byonna birina akatale ate bisobola okukolebwamu ebirala bingi.


text:
OMuwandiisi wa Pulezidenti owekyama mu wofiisi ya pulezidenti Yoweri Museveni, Molly Kamukama yesamudde ebigambo bya minisita we by’ettaka Betti Amongi bweyali mu kakiiko ketaka nagamba nti yafuna nga amabaluwa okuva mu w’ofiisi ya pulezidenti nga gamulagira okusasula abantu ensimbi ekiletedde gavumenti okufirizibwa obutiitimbe nobutiitimbe bwensimbi.
Molly Kamuka okwogera bino abadde alabiseko mukakiiko k’omulamuzi Catherine bamugembereire akanonyereza ku mivuyo egyetobese ku ttaka naddala mu kittavu kyensibi ekya Uganda land commission ezimanyiddwa nga land fund.
Molly Kamukama Agenze Amaliridde ku Kakiiko K’ettaka
OMuwandiisi wa Pulezidenti owekyama mu wofiisi ya pulezidenti Yoweri Museveni, Molly Kamukama yesamudde ebigambo bya minisita we by’ettaka Betti Amongi bweyali mu kakiiko ketaka nagamba nti yafuna nga amabaluwa okuva mu w’ofiisi ya pulezidenti nga gamulagira okusasula abantu ensimbi ekiletedde gavumenti okufirizibwa obutiitimbe nobutiitimbe bwensimbi.


text:
Obubaka eri abazadde Bannayuganda abazaala abaana obuggya olubeerera
Obubaka buno bugenderera kuwa bazadde abazaala abaana obuggya amagezi g’okukozesa ku mpapula ezetagisa mu mitendera gy’okuzaala amwana obuggya olubeerera.
Ekitongole kya “child’s i” kisobola okukuyamba ku bimu ku bino ate ne ebintu ebiteredwako akabonero oba laama ya BH{ ekitegeeza awaka wa abaana oba “Babies Home” } wammanga nkusaba oleme kwebwalabwala mu kututuukirira okubako byotubuuza.
Empapula ezetaagisa okuggyuza mu kulabirira omwana atali wuwo nga ttonamuzaala buggya olubeerera:
Ebikwata ku mwana agenda okulabirira nga bino bimalirizibwa omukugu mu by’embeera z’abantu, BH n’omuzadde.
Ebikwata ku muntu ayagala okulabirira omwana okumala akaseera { ku lupapula lw’okubiri eteeka ly’omwenda} – olupapula lugyuzibwa muzadde.
Okukirizibwa okuva ew’omukugu mumbeera z’abantu – olupapula luretebwa BH
Ebbaluwa okuva ew’omukulu wa akakiiko k’ekyalo {LC} – Eretebwa muzadde.
Ebbaluwa z’abawagizi babiri – ziretebwa muzadde.
Obukakafu obulaga nti omwana yalangibwa mu mpapula z’amawulire oba ku leediyo/omulereetu mu kugezaako okunonya enganda n’emikwano gy’omwana – Buletebwa BH.
Ebbaluwa oba satifikeeti y’obulamu bw’omwana – Eretebwa muzadde.
Empapula ezetaagisa okufuna obuyinza bw’okuzaala omwana obuggya olubeerera:
Okunnyonnyola k’omukulu w’embeera z’abantu.
Ebiva ku poliisi/ “Babies Home” okukakasa nti omwana taliiko bazadde bamanyiddwa nti era olw’ekyo omwana ayina kuzaalibwa buggya lubeerera.
Ebikwata ku bulamu n’okugemebwa kw’omwana.
Obukakafu obulaga nti omwana alabiridwa okumala akaseera ka myaka 3 {esatu}.
Ebbaluwa okuva ewa mukamaawo ku mulimu eraga enfuna yo eya ssente.
Okufuna okukirizibwa kw’okuzaala omwana obuggya olubeerera:
Kuno okukiribwa kuva mu kooti ento.
Oyinza okwetaaga okufuna obuyambi okuva ew’omuworereza okusobola okufuna okukirizibwa naye ate kiyinza obutaba kya mugaso.
Kooti zawansi mu kampala zisangibwa mu bifo bino wammanga:
e Mengo
e Makindye
e Nakawa
Ku kitebe ekiddukannya ekibuga kampala {“kampala City Council”}. Emigaso gy’okuzaala omwana obuggya olubeerera mu mateeka amaggyuvu:
Omwana wo aba n’eddembe eriggyuvu mu makaago.
Omwana aba n’obukuumi nga ali mu mikono gyo
Obulamu bw’omwana oba okuyimirirawo kw’omwana nga muwala wo oba mutabani wo kubaako obukuumi bw’olubeerera.


text:
Ekigendererwa kyaffe
Matayo 19:14 Yesu yagamba nti: “Muleke abaana abato bajje gye ndi, temubaziyiza, kubanga abali ng’abo be bannanyini bwakabaka obw’omu Ggulu”
Bayibuli ey’Abaana Abato, etegekebwa okuyamba abaana abato okumanya Yesu Kristo, ng’ebawa ebinyumizibwa mu Bayibuli ebirimu ebifaananyi n’ebintu ebirala eby’eddiini. Bino bitegekebwa mu ngeri ezitali zimu era biyisibwa mu mikutu gy’empuliziganya egyenjawulo, omuli Omutimbagano gw’Empuliziganya Omugazi ogw’ Ensi yonna, essimu ey’omu ngalo, obuuma obw’entambi obwogera n’owuliriza, ebiwandiiko ebimpimpi eby’eddiini ebikubise mu kyapa nga biri mu langi, ebitabo by’ebifaananyi eby’okusiigamu langi. Ebyo byonna bitegekebwa mu nnimi ezenjawulo abaana abato ze basobola okwogera.
Ebinyumizibwa mu Bayibuli bino, bya kuweebwa baana bato akawumbi kamu mu obukadde lunaana (1,800,000,000) abali mu nsi yonna, awatali kubisasulira buli we kiba kisoboka.
Ebinyumizibwa ebikubiddwa mu kyapa, ebigabibwa awatali kubasasulira!
Abasaasaanya ebiwandiiko ebimpimpi eby’eddiini eby’Amawulire Amalungi, ennaku zino bakuba mu kyapa, era baweereza nga bayisa mu mmeeri ebimu ku binyumizibwa bino eby’omu Bayibuli eby’abaana abato ebyagalwa ennyo, ne bibaweebwa awatali kubisasulira!


text:
Amawulire
Abakulira amasomero abasuka mu 180 baakukyusibwa.
Ivan Ssenabulya
February 14th, 2018
Bya Damali Mukhaye.
SAM KULOBA. Komisona wa secondary
Ministry ekola ku by’enjigiriza etegeezeza nga bwegenda okukyusa abakulira amasomero abawerera 187 ko nababamyuka okwetoloola egwanga lyona.
Twogedeko ne commissioner akola kubya secondary nagamba nti agamu ku masomero gabade tegalina bagakulira kubanga abamu baagenda songa abalala baafa.
Ono agamba nti wabadewo emiwaatwa mingi kubanga abasinga kubano baakuzibwa nebalekawo ebifo byabwe, songa abalala baagana okugenda ku mirimo gino


text:
Aligebbula
Era Muwanga ayongedde okusosootola ng'atutegeeza nti "essomabigoberero" kitegeeza kye kimu ne "aligebbula"(algebra). Weetegereze:
(i) Essomabigoberero(study of the rules of arithmetic). Essomabigoberero(Algebra) ssomo lya bigoberero(rules or principles)
(ii) Okubalira(arithmetic) ly'ettabi ly'ekibalangulo erikwata ku bigoberero ebyetaagisa nga okola okubalirira okw'amangumangu.Okubalirira okwamangumangu kwetaagisa kugatta mangu, kwawuza mangu, kukubisa mirundi egy'amangu, n'okugabiza amangu.
Oli bw'akugamba nti "kola okubalirira okw'amangu" okivvuunula nti "do simple arithmetic".Mu kubaliria oba ekibalirizo tewetaagisa kkalaamu na lupapula wabula obalanguliza mu mulengera gwo(your mind). Okubalilira kulina kuba "kibalo kya mulengera (mental math).
Kino kitegeeza nti okusomesa omwana okubaliria kuba kumusomesa "kibalo kya mulengera"(mental math)oba ka tugambe nti "essomakubala ery'omulengera"(mental math). .


text:
Poliisi mu Kampala ekutte abantu babiri (2) ku mukyala eyawambibwa n’attibwa mu bukambwe ng’atugiddwa era omulambo gwe, negusulibwa ebbali w’ekkubo mu zzooni y’e Kabaawo e Mutundwe mu Divisoni y’e Rubaga nga 26, March, 2018.
Charity Kyohirwe eyali atemera mu gy’obukulu 32 omutuuze we Masajja mu ggombolola y’e Makindye yawambibwa era abakikola ne basaba obukadde 5, ab’enganda ne basindika obukadde 3 ku ssiimu kyoka omuntu wabwe nattibwa.
Abakwattiddwa kuliko Khasifa Nyakayisiki, Metuloni (matron) ku ssomero erimu mu bitundu bye Kyengera ne Richard Ndawula, omutuuze we Kireka.
Okusinzira ku mwogezi wa Poliisi mu bitundu bya Kampala n’emirwano, Luke Owoyesigyire, abakwatiddwa, Poliisi yasobodde okulondoola essiimu eyafuna ssente okuva mu ab’oluganda lw’omugenzi nga ya Metuloni Khasifa era bwe yakwatiddwa nalumiriza Ndawula okulemberamu mu Ddiru.
Mu kiseera kino abakwate bali ku Poliisi y’e Kireka nga Poliisi bw’egenda mu maaso n’okukola okunoonyereza.
Download the Galaxy FM 100.2 App and listen to the radio while on the move.


text:
Ggwe ani? Nze Sharon Nakyejjwe
Olina emyaka emeka? Ndi wa myaka 23
Obeera wa? Nyanama
Oyagala musajja atya? Njagala musajja okusinga nga Muzungu, afaayo, ow’emyaka 24 n’okweyongerayo, alina eddiini, omwetegefu okwekebeza omusaayi ng’amanyi omukwano.
Bakufunye batya? Bakube 0706694184
ABAKYALA
NZE Shamirah Mulungi 30. Nnoonya omwami Omusiraamu, ow’obuvunaanyizibwa nga mwetegefu okundabirira. Njagala ali wakati w’emyaka 35-60 ng’ampeesa ekitiibwa. Saagala atali siriyaasi. Kuba 0785158963.
Nze Rashan 26. Nnoonya omwami ow’eddiini, atya Katonda, ow’empisa n’obwesigwa ate nga mukozi. Nninako obulemu ku kugulu naye si bw’amaanyi era ndabika bulungi. Ndi Makerere nsoma mateeka nga ndi mu mwaka gwange ogusembayo. Ansiimye nkubirako ku 0787206936.
Nze Shakira Nakaggwa 23. Mbeera Kansanga, ntunda dduuka, nazaalako, neddira Ndiga. Nnoonya omwami ow’emyaka 35-40, amanyi laavu, atya Katonda, omwetegefu okumuzaalira n’okugenda mu bakadde bange. Ndi mwetegefu okumulaga omukwano kuba ngwekakasa. Kuba 0753493517.
Nze Aisha Namiiro 34. Mbeera Masaka, neddira Mmamba, nsiba nviiri n’okuyooyoota abakyala era gwe nakugukamu. Nazaalako naye abaana sibeera nabo. Nnoonya omwami nga Musiraamu ali ku ddagala lya ARVS, amanyi laavu kuba nange ngyekakasa, afaayo, eyazimba, omwetegefu okugenda mu bakadde bange nga wa myaka 35-50. Kuba 0752320165.
Nze Sylvia 30. Ndi Mumbejja, mbeera Nalukolongo, ntunda dduuka, nasomako, nninayo omwana omu naye sibeera naye. Nnoonya omwami ali ku ddagala lya ARVS, afaayo alina empisa, atalina mukazi. Kuba 0703320316.
Nze Mariam Nicole 29. Mbeera Bweyogerere, ntunda dduuka, nzaalibwa Busia, nnina omwana omu. Nnoonya omwami Omusiraamu nga muwanvu, sifaayo ku bya bugagga kasita abeera n'obusobozi bw'okundabirira ng’ali wakati w’emyaka 30-40. Kuba 0787999490.
Nnoonya omwami ow’okufumbirwa nga muntumulamu anaasobola okukyalako mu bakadde bange. Nnina emyaka 27. Kuba 0701284277.
Nze Jesca, mbeera Jinja. Nnina emyaka 40. Njagala omusajja ow’emyaka 50-75, alina omulimu nga si muyaaye. Nze nkola mu katale. Kuba 0775608709.
Nze Hope ndi wa myaka 22. Nnoonya omwami oweddiini, ow’empisa, omukozi ate nga si Musiraamu, muwanvu, ng’ali wakati w’emyaka 27-30. Tujja kwekebeza siriimu. Anjagala kuba 0703964091.
Nze Farida, nnina emyaka 28. Nnoonya omwami ali siriyaasi. Ansiimye kuba 0752690822.
Nze Nakasi. Njagala omusajja ali wakati w’emyaka 45-48, Omukatoliki, atasussa baana babiri, atalina mukazi ng’alina omulimu. Nze ndi musomesa. Kuba 0750308375
Nnoonya omwami ow’emyaka 35-40, omwetegefu okwekebeza omusaayi ng’alina omulimu. Nze Flo. Kuba 0705166642.
Nze Annet, mbeera Ntebe. Njagala omusajja omumalirivu nga mufumbo, ow’emyaka 35-45, ali ku luguudo lw’e Ntebe yekka. Nze nnina omwana omu n’emyaka 33. Tujja kwekebeza omusaayi n’okukyala mu bakadde bange. Kuba 0755157411.
Nnoonya omwami ow’emyaka 30- 45, akola, alina ku ssente. Kuba 0755188855.
Nze Rema. Nnina emyaka 25. Nnoonya omwami ow’okufumbirwa. Kuba 0700204933.
Nze Namakula. Nnina emyaka 26. Nnina omwana omu. Nnoonya omwami ali wakati w’emyaka 35- 55. Kuba 0777518486.
Nze Sharifah 26. Nnoonya omwami ow’emyaka 37-58, akuze mu birowoozo. Kuba 0703404654.
Nze Nashimu. Nnina emyaka 27. Nnoonya omwami ali siriyaasi. Kuba 0701143755.
Nze Ritah Nalukwago,42. Mbeera Ntebe. Nnoonya omwagala nga si mufumbo, ali wakati w’emyaka 45-57 ng’alina eddiini ate ng’afaayo. Sifaayo ne bw’aba nga yazaalako naye alina okuba ng’akola kuba nange nkola. Kuba 0772582348.
Nnoonya omwami ow’emyaka 60-70 ng’asobola okulinnya olusozi n’alumalako. Ataweza myaka egyo totawaana. Ansiimye kuba 07550574110.
Ggwe ani? Eric Muwanguzi
Obeera wa? Kalagi Mukono
Weddira ki? Nneddira Nvubu
Olina abaana bameka? Nnina omwana omu.
Okola mulimu ki? Nkola mu byamazzi
Oyagala mukazi alina bisaanyizo ki? Njagala mukazi nga ssi mukyakaze, alina empisa asobola okunnyambako mu by'enkulaakulana nga mwetegefu okwekebeza
omusaayi.
Bakufunye batya? Bakube 0753836354.
ABAAMI
NZE Micheal 34, mbeera Ntebe. Nnoonya omukyala ow’okukola mukwano ogw'ekyama nga yakoowa eby'okuzaala ng’alina ennyonta ya laavu, omwetegefu okwekebeza omusaayi. Kuba 0705360000.
Nnoonya omukyala alabika obulungi, amanyi laavu nga mukulu twerage laavu. Nnina emyaka 30. Njagala wa myaka 26-38 ng’akola. Kuba 0704414412.
Nze Sam Tugume. Nnoonya omukazi ow’emyaka 25- 40, alina ssente, akola kuba nange nkola tukole obufumbo. Ansiimye ku ng’ali siriyaasi. Kuba 0784828311.
Nze Gerald 39. Njagala omukyala atya Katonda, ng’alina empisa twagalane anneetaaze nkubirako twogere ebisingawo ku 0704256046.
Nnina emyaka 40. Nnoonya omukazi alina ku ssente ng’anaampagirako ku pulojekiti zange. Kuba 0779805684. Ndi wabuvunaanyizibwa era ndabika bulungi. Njagala omukazi ow’emyaka 38-50, Omunyakole oba Omunyarwanda. Nkubira 0777135035.
Nze Tumwesigye. Nnina emyaka 25. Nnoonya sugammami ow’emyaka 30- 45. Kuba 0775844326.
Nze Bens 30. Ndi yinginiya era nkolera Kampala. Njagala omukazi nga mweru nnyo,wa kabina kanene, akolera mu Kampala, ow’emyaka18-45, nga waakuwasa. Kuba 0781891459.
Nnoonya mukazi omwetegefu okukola obufumbo. Nze nnina abaana naye mbeera noomu asoma P2 eno e Kaluma. Nnina bizinensi. Ali siriyaasi ag’asobola okulunda enkoko ennanda n’embuzi nkubiraako ku 0701636938 oba 0789099432.
Nze Thomas Ogwal. Nze Malcom, Mbeera Kireka. Nnina emyaka 30. Nnoonya omukyala ali wakati w’emyaka 19-25, ayagala abantu, atya Katonda, atanoonya byanfuna ng’alina omulimu gwonna. Sifa ku ggwanga wadde eddiini, kasita abeera muntumulamu ng’amanyi omukwano. Ansiimye kuba 0700579947 obudde bwonna.
Nnoonya omukazi nga wa myaka 18-20. Nze Moses M. Kuba 0759670587.
Nnoonya omuwala Omulokole, omusawo oba omusomesa wa nnasale nga tasussa myaka 26. Nze nnina emyaka 29. Kuba 0706322443.
Nze Joel, nnina emyaka 30. Nnoonya omukyala ow’okuwasa, omulungi, ali siriyaasi nga wa myaka 18-28. Omuyaaye totawaana. Kuba 0704010619.
Nze SRB. Njagala omukazi nga si wa Mbogo oba Lugave, ow’emyaka 26-30. Tujja kwekebeza siriimu. Kuba 0758056550.
Nnoonya omukyala nga wa myaka 20-25, eyasomako okutuuka mu siniya. Ndi ddobbi. Nnina emyaka 30. Ali siriyaasi kuba twogere 0700419174.
Nze M.k. 26. Mbeera mu Kampala. Ndi Munyankole. Nnoonya omukyala ow’okukola naye omukwano ogw’ekyama. Njagala wa myaka 22-48 ng’alina ennyonta ya laavu. Ayagala kuba 0777667821 oba 0700816096.
Nze Alex Mbaziira. Mbeera Mbalala- Mukono. Nnina emyaka 24. Njagala sugammami ow’emyaka 30-60, alina ssente muwe laavu nga tajula. Kuba 0705499363.
Nze Tom 35. Ndi muddugavu, muwanvu. Mbeera Kampala. Njagala omukazi atya Katonda, alina empisa twagalane. Eggwanga n’eddiini si nsonga. Anjagala kuba 0756117993.
Nze Huzaifah 26. Mbeera Gomba. Nnoonya sugammami ow’emyaka 35- 55 ng’alina ku ssente nange mmulage laavu. Tujja kwekebeza omusaayi. Kuba 0752112959.
Nze Emma Rockie Sigire. Njagala omukyala Omulokole ow’empisa nga wa myaka 20-27 tukole obufumbo. Ali siriyaasi kuba 0786945035 twogere ebisingawo.
Nze Kagame. Nnoonya omukyala akola mu dduuka, omusomesa, omuserikare nga munene. Kuba 0754001466.
Nze Andrew. Nnina emyaka 28. Njagala omuwala omulungi, omukkakkamu, atya Katonda ate nga mukozi. Mbeera mu Kampala. Ndi Munyankole. Njagala wa myaka 18-28. Kuba 0756565751oba 0773529642.
Nnoonya omukazi ng’alina omulimu nga wa myaka 20- 30. Kuba 0788022209 oba 0750321979.
Nnoonya omukazi omulungi, alina ssente nga mugagga. Kuba 0784923832. Nnina emyaka 35. Njagala omukyala ow’emyaka 22-25, omusomesa oba omusawo oba omukozi wa gavumenti. Ndi Musiraamu. Sifa ku ddiini. Kuba 0793230560.
Nnina emyaka 31. Njagala omukyala ali wakati w’emyaka 30-45. Ndi mutono, muwanvu. Kuba 0703173175.
Nze Yusuf M 26 nga Mbeera Iganga. Nnoonya omwagalwa omukkakkamu, alina empisa, ategeera abantu ate nga mulungi nga nze. Kuba 0756257074.
Nnoonya omukyala Omutooro nga wa myaka 18-25. Nze ndi wa myaka 27. Njagala atazaalangako, omweru, omunene. Ali siriyaasi kuba 0786170874.
Nze Moses K. Nnoonya omuwala ow’emyaka 18-20, Omunyakole oba Omuganda. Kuba 0759382414.
Nze Gon Kizza. Njagala omukyala ali siriyaasi. Mbeera Salaama Road Makindye. Njagala omukazi ow’emyaka 20-25. Nze nnina emyaka 28. Njagala ali siriyaasi. Kuba 0758664036.
Nze Bruce. Mbeera Mbarara. Nnoonya sugammami ali wakati w’emyaka 19- 66 ng’alina ku ssente. Omukwano ngwekakasa. Kuba 0754134920.
Nze Ronie mbeera Iganga noonya mukazi nga wa myaka 18 nze nina 22, njagala omutuufu kuba 0705664305.
Nze SS, mbeera Mubende. Nnina emyaka 30. Ndi ddereeva. Nnoonya omuwala ow’okuwasa. Njagala mulungi, mweru, si munene nnyo, amanyi omukwano ow’emyaka 20-25. Ansiimye kuba 0770533660.
Nze Meddy. Mbeera Busia. Nnoonya omukazi ow’emyaka 20 ku 26 ayagala kuba 0703901349.
Nze Banic 58. Nsomesa Ntinda. Njagala omukyala akola, asobola okwerabirira, nga takka wansi wa myaka 45. Sifa ku ggwanga wadde eddiini. Weereza ku whatsapp 0793804416.


text:
Amawulire
Gavumenti egasse abagalana mu bufumbo
Ivan Ssenabulya
February 14th, 2018
Bya Stephen Otage
Mu Kampala abagalana bakedde mu kibuga okwegulira ku birabo ebyokuwa abagalwa baabwe.
Yyo gavumenti esazeewo okuyambako emigogo gyabagalana 8 okufumbiriganwa mu butongole.
Essaawa wezaweredde 5 ezokumkya ngekiri ku mwaliriro ogwokutaano ku George Street mu wofiisi ya Registrar General, nga Mercy Kainobwisho, yakulembeddemu okubayisa mu birayiro.
Kimanyikiddwa nti gavumenti okuyita mu wofiisi eno egatta abantu mu bufumbo, abasing bwebayita obwa diisi nga kiri mu mateeka.
Eno abagala basasula emitwalo Shs 260,000 oluvanyuma nebagattibwa mu bbanga lya wiiki 3.
Wabula okusinziira ku Kainobwisho, gavumenti yetaddemu ssente ku mbaga zino.
Kuno kubaddeko bann-Uganda ne banansi ba Eritrea nga bagenda kukyaza nabagenyi buli mbaga abantu 20 ku Protea Hotel.
Wabula mu kubala okwangu, embaga wano mu Kampala emalawo obukadde Shs20.


text:
Nnamwandu w’omugenzi Eria Ssebunnya Bugembe eyamanyibwa ennyo nga Kasiwuukira w’owulirira bino alya butaala, kkooti enkulu emwejjeerezza ku musango ogw’okutta bba.
Wabula banne ababiri omusango gubasse mu vvi, kkooti n’ebakaliga ku myaka makumi 20 mu nkomyo, nga ye mutoowe Sarah Nabikolo n’omupoliisi Jayden Ashraf.
Nnamwandu Sarah Nabikolo ne banne bakulungudde emyaka 2 mu nkomyo, okuva poliisi lwe yabaggalira nga bateeberezebwa okuba n’omukono mu kufa kw’omuggaga Kasiiwuukira.
Muka Kasiwuukirira Yejjeerezeddwa ku Gw’okutta Bba
Nnamwandu w’omugenzi Eria Ssebunnya Bugembe eyamanyibwa ennyo nga Kasiwuukira w’owulirira bino alya butaala, kkooti enkulu emwejjeerezza ku musango ogw’okutta bba.


text:
ABAZANNYI ba Cranes abaguzannyira ensimbi batandise okutendekebwa nga beetegekera okugenda mu nkambi gye bagenda okukuba mu ggwanga lya Niger bazannye n'egyokwegezaamu ebiri.
KCCA FC emezze Bright Stars n'eyongera okussa akazito ku ttiimu ya SC Vipers ekulembedde ekimeeza kya Azam Uganda Premier League.
Bawuwuttanyi ki abasinze okulaga omutindo omulungi sizoni eno? De Bruyne, David Silva, Matic, Fernandinho, Pogba, Ozil oba Xhaka? Keera ofune Akadirisa omanye ani alidde empanga mu bazannyi bonna.


text:
Entiisa ebuutikidde abatuuze ku kyalo Kigobero ekisangibwa mu ggombolola y’e Kasanda mu disitulikiti y’e Mubende, omusajja ategerekeseeko erya Mutooro bwase muganzi we omulambo nagwezikira.
Kigambibwa Mutooro olw’amazze okutta muganzi, yasobodde okutegeza ku bazadde bamukyala we ng’ayita ku ssimu, abasobodde okutegeeza ku Poliisi n’abatuuze.
Ekyasinze okuggya abatuuze enviiri ku mutwe kwe kusanga nga ddala mu nju y’omusajja ono waziikiddwayo omulambo.
Mutooro ono ye tamanyiddwako mayitire wabula nga poliisi etandise omuyigo.
Embeera y’omukyala okutibwa, kyawaliriza abatuuze okukoona enju ya Mutooro era yonna yasigadde ku ttaka.
Omwogezi wa Poliisi mu bitundu bya Wamala Nobert Ochom agambye nti Poliisi atandiise okunoonya Mutooro akwatibwe.
Download the Galaxy FM 100.2 App and listen to the radio while on the move.


text:
Amateeka ga Newton Ag'Okuva(Newton's Laws of Motion)
Gakuweebwa Charles Muwanga !
Kakensa Sir Isaac Newton y’omu ku bannasayansi era omubalanguzi (mathematician) ab’amaanyi abaali babaddewo. Kakensa ono yazaalibwa mu Bungereza mu 1643, omwaka gwe gumu kakensa omulala Galileo gwe yafiiramu.
Isaac Newton yakulira ku Jjajja we omukyala n’asoma okutuuka waggulu kyokka ng’ali mu bbanguliro yayagala nnyo ekibalangulo (mathematics), essomabutonde (physics), n’essomabwengula (astronomy) era yasoma n’afuna diguli esooka n’eyokubiri.
Bwe yali ng’ali mu bbanguliro (college), n’atandika okuwandiika ebirowoozo bye mu kitabottabamiruka eky’abayivuwavu (journal). Ebimu ku birowoozo bye byali ku mulamwa gw’okuva (motion), kye yayita Amateeka g’Okuva Asatu (the three laws of motion). Kyokka era yatondekawo sebirowoozo ku Empalirizo esikira mu Nzitoya (the force that pulls from a mass) oba mu bumpimpi essikirizo (gravity), empapya y’ekitangaala (diffraction of light), n’empalirizo (forces). Bye yatuukako gwe musingi gwa sayansi ensi kw’etambulira leero.
Buli nkulaakulana etuukibwako mu sayansi ne tekinologiya yesigamye ku sayansi wa kuva (the science of motion) oba ka tugambe nti yesigamye kukunnyonnyoka sayansi wa kuva oba muyite sayansi ow’omugendo n’amateeka agafuga saynsi ono ow’okuva.
Wano mu nsi z’abaddugavu nga ne Uganda mw’eri, tetugenda kwetengerera mu sayansi ne tekinologiya okujjako nga tugandawazza emiramwa egyetaagisa mu sayanzi w’okuva, ne sayansi yenna okutwalira awamu.
Nga amateeka ga sayansi agavum, buddwaa be gabaddewo okuva katonda lwe yatonda ensi, egimu ku miramwa gya sayansi gye twetaaga gyekweese mu bigambo bino ebibaddewo okumala emyaka mu lulimi lwaffe oluganda:
• Okuva (motion)
• Omugendo (motion, movement)
• Omugendo gw’amasanyalaze (current)
• Omugendo gw’amasoboza (movement of energy)
• Omugendo gw’ekitangaala (Light ray)
• Embiro (speed)
• Emisinde (speed)
• Eng’enda (velocity)
• okutebentesa/okutebenta (to accelerate , acceleration)
• Entebenta (acceleration)
• Okutolonta (momentum)
• Okutebentuka (deceleration)
Entolonta (momentum) Okutolontoka decrease in momentum
• Amateeka ga Netoni ag’okuva (Newton’s laws of motion).
• Ekikolwa n’okuva mu mbeera (Action and reaction)
• Amateeka g’okuva (the laws of motion)
• Ekikolwa (act)
• Ensindikano oba okuva mu mbeera (reaction)
"Amateeka asatu ag’Okuva"
(the three laws of motion)
• Okusinziira ku tteeka lya Newton ery’Okuva erisooka ekintu okusobola okukyusa omugendo gwe kirimu, kirina okuteekebwako empalirizo, kino nga kyeyorekera mu mulamwa gwa kirobera (inertia).
• Etteeka lya Newton ery’okubiri lisonjola akakwate akali wakati w’okutebenta, empalirizo, n’enzitoya.
• Etteeka lya Netwon ery’okusatu ligamba nti ekiseera kyonna empalirizo w’ekolera okuva mu kintu ekimu okudda ku kirala, wabaawo empalirizo y’emu eteekebwa ku kintu ekisooka. Singa osika omugwa, n’olwekyo, omugwa ate era guba gukusika.
Etteeka ly’okuva erisooka
(the first law of Motion)
“Enzitoya bw’eba mu kiwummulo esigala mu kiwummulo oba bw’eba mu mugendo etambulira mu ng’enda ey’entakyuka okutuusa nga eteekeddwako empalirizo”. (If a body is at rest it remains at rest or if it is in motion it moves with uniform velocity until it is acted on by a resultant force). Etteeka ly’okuva erisooka era liyitibwa etteeka lya kirobera .
Etteeka lya kirobera
(the law of inertia).
"Okulaba" okufaanana ne "kibunomu" , kigambo ensibuko yakyo nga ya Lunyoro .Mu luganda Okulobera mu mbeera kuba kugaanira mu mbeera gy'obaddemu . Okusinziira ku tteeka lya kirobera:
Ekintu ekiri mu kifo ekimu kisigala mu kifo ekyo okujjako nga kiteekeddwako empalirizo ey’enjawulo ate kyo. Ekintu ekiri mu kuva kigenda mu maaso mu mugendo ku misinde n’oludda lwe lumu okujjako nga kiteereddwako empalirizo ey’enjawulo.
Okusinziira ku tteeka ly'okuva erisooka, ekintu ekiri mu kiwummulo kisigala mu kiwummulo ate ekintu ekiri mu kuva kisigala mu mugendo n’emisinde gye gimu ku ludda lwe lumu.
Kino kitegeeza nto okuva oba obutabaawo kuva tekisoboka kukyusibwa awatali mpalirizo ekitekebwako. Singa tewabaawo kintu kyonna kikutuukako togenda kuva mu kifo. Bw’oba ogenda oludda olumu, okujjako nga waliw ekikutuseeko, oba weyongerayo ku ludda lwe lumu mu ntakyuka.
Wali olabye bannabwengula (astronauts) ku TV? Okiraba nti ebikozesebwa byabwe bitengejja? Kye bakola kwe kubiteeka mu bbangane bisigala mu kifo kimu. Tewali mpalirizo ebitekebwako okuleetawo embeera eno okukyuka.
Kiba bwe kityo era singa bakasuka ekintu mu maaso ga kamera. Ekintu ekyo kitambula butereevu (mu layini engolokofu). Singa wakati mu kutambula mu bbanga eyo mu bwengula babaako kye bakasuka, ekintu ekyo kigenda mu maaso nga kigenda ku ludda lwe lumu era ku misinde egy’entakyuuka okujjako nga waliwo empalirizo ekiteekeddwako, ka tugambe singa ensikirizo y’enkulungo eba ekisikirizza.
Kino kitegeeza ki?
Kino kitegeeza nti waliwo engeri ey’obutonde ekuuma ebintu okusigala oba okuremera (okulobera) mu mbeera gye bibaddemu oba okusigala nga bikola ekyo kye bibaddeko. Buli kintu kigezaako obutayagala gugenda mu mbeera ya nkyukakyuka oba ka tugambe kigezaako okulemera mu mbeera gye kibaddemu. Buli kintu kiremera mu mbeera ey’okuva gye kiba kirimu okujjako nga waliwo empalirizo ey’enjawulo ekiteekeddwako; kino kitegeeza nti ekintu ekiri mu kuva kiba kyesigaliza embeera yaakyo ey’okuva. Manya:
(a) Mu essomabutonde (study of nature, physics) ekigambo “kiwummulo” kirimu omulamwa gwa “being at rest” kyokka mu essomabiramu(biology) ekigambo “ekiwummulo” kirimu mulamwa gwa “pupal stage”.
(b) Ekigambo “okuva” kye kirimu omulamwa gwennyini ogulimu amakulu g’omulamwa gw’olungereza ogwa essomabutonde ogwa “motion”. N’ekigambo “omugendo waliwo w’oyinza okukikozeseza ku mulamwa gwe gumu kyokka si buli “kuva” (motion) nti guba mugendo. Mu butuufu n’ekintu nga emmeeza oba ejjinja eriri mu kifo ekimu libaamu “okuva” okw’okujugumira kw’atomu zaayo mu ngeri emu oba endala yadde kiba tekiri mu mugendo. N’olwekyo “omuugendo kuba kuva naye okuva kuyinza obutaba mugendo bwe guba nga tegweyongerayo kuva mu kifo kimu kudda mu kirala mu layini engolokofu. Mu nzitoyo eri mu kifo ekimu nga ey’olubaawo, atomu ziba zenyenyeza mu kifo kimu awatali kweyongerayo. Guno teguba mugendo kyokka wabaawo okuva.
(c) Ate emiramwa “omugendo” ne “eng’enda” nagyo gyawukana. Eng’enda erimu omulamwa gwa “velocity” ate omugendo ne gubaamu omulamwa gwa “movement. Mu sayansi, si buli mugendo nti eba ng’enda.
(d) Eng’enda ey’entakyuka (= constant velocity).
Mu ngeri endala, etteeka erisooka ligamba nti “ekintu etitali mu kuva (mu mugendo) oba nga kiri mu ‘eng’enda ey’entakyuka’ (constant velocity) kisigala bwe kityo okutuusa nga waliwo ekikisindise oba ekyekiise mu kkubo lyakyo.
Kyokka okusinziira ku kye tulaba bulijjo, oyinza okugamba nti mu butuufu ebintu tebibeerera awo awatali kuva (kuba mu mugendo) kubanga, eky’okulabirako, ejjinja bw’olikasuka waggulu, terisigalayo singa liba liteereddwa, kyokka era tebisigala mu mugendo ku misinde egy’entakyuuka. Eky’okulabirako, oguyinja oguyiringita okuva ku kasozi waggulu gweyongera emisinde buli kaseera akayitawo mu kukka so ng’ate ejjinja eriyiringita ku museetwe likomekkereza likkalidde (nga lirekedde awo okutambula); kyokka empalirizo eziriteekebwako nga ensikirizo y’ Ensi (earth’s gravity) n’ekikuubagano singa bijjibwawo, etteeka ly’okuva erisooka tuba tuliraba. Lino ly’etteeka ly’okuva erisooka erikwata ku bintu ebiri mu mugendo ogw’entakyuka(okuva okw'entakyuka.
Etteeka Ly’okuva erokubiri:
(the second law of motion)
“Empalirizo yenkanankana "enzitoya" ng’ekubisiddwamu "entebenta” (Force is equal to mass times acceleration).
Okusinziira ku tteeka ery’okubiri ery’okuva, okutebenta kutondekebwawo nga empalirizo eteekedwa ku nzitoya. Enzitoya (y’ekintu ekiba kitebentebwa) gy’ekoma okuba ey’amaanyi n’amaanyi g’empalirizo agetaagibwa (okutebentesa ekintu) gye gakoma obungi.
Etteeka ery’okubiri ligamba nti entebenta y’ekintu ereetebwawo empalirizo egendana butereevu n’empima (magnitude) ey’empalirizo eyo ate n’egendana kifuulannenge n’enzitoya y’ekintu. Ekifuulannenge guba muwendo gw’emu ku namba endala, kifuulannenge ya 5 eba 1/5.
Etteka ery’okubiri liraga nti singa oteeka empalirizo y’emu ku bintu bibiri ebirina enzitoya ez’enjawulo, oba ofuna entebenta (enkyusa mu ng’enda) ya njawulo kubanga okutebenta okubeera ku nzitoya esingako obutono kuba kusingako.
Ekiva mu mpalirizo eya netoni 10 ku mupiira kiba kinene okusinga empalirizo eyo yennyini ekwatiddwa ku kimotoka. Ekiva mu kutebenta kiva mu kuba nti enzitoya za njawulo.
Jjukira nti empalirizo gy’ekoma omaanyi entebenta gy’ekoma okuba ennene.
Kino kitegeeza ki?
Etteeka lino buli muntu alimanyi mu kimpowooze. Buli muntu akimanyi nti ekintu gye kikoma okuzitowa gye kikoma okwetaaga empalirizo okukijja mu kifo oba ka tugambe okukiseetula okuyita mu disitansi y’emu ng’ekintu oba ebintu ebiwewuka.
Kyokka etteeka ery’okubiri lituwa akakwate kennyini wakati wa empalirizo (force), enzitoya (mass), n’entebenta (acceleration). Kino kiyinza okulagibwa nga nakyenkanyanjuyi y’ekibalangulo eno:
Empalirizo = Enzitoya x Entebenta
Kino kye kibalangulo ky’etteeka lya Netoni (Newton) eryokubiri:
Motoka ya basajjassubi ezitowa kirogulaamu kg 10,000, eweddemu amafuta nga egenda ebunjakko. Basajjassubi agezaako okujisindika okutuuka ku ssundiro ly’amafuta ng’agitambuliza ku mita 0.05 buli sikonda ng’adda bukiikakkono. Nga okozesa etteeka lya Netoni ery’okubiri oyinza okubaza obunji bw’empalirizo Basajjassubi ly’ateeka ku motoka eno okujiseetula bw’oti:
Empalirizo = 10,000 x 0.05
Empalirizo = Netoni 500
Kati wano tuba tusobola okweyongerayo ku tteeka lya Netoni ery’okusatu.
Etteeka lino liwa ensonjola n’embalanguza y’empalirizo okuyita mu nzitoya n’entebenta (Okutebenta).
Emp. = Enz x Ent
Emp. = Empalirizo
Enz. = Enzitoya
Ent. =entebenta
Eky’okulabirako, obuzito eba mpalirizo gye tufuna ku Nsi ereetebwawo ensikirizo y’ Ensi. Obuzito bubalanguzibwa nga:
Obuz. = Enz x Ens.
Ens. = okutebentesa kw’ensikirizo eba mu kifo eri nga miita 9.8 buli sikonda eya kyebiriga
Obuz. = Obuzito
Ensikirizo eba miita 9.8 buli sikonda2 (Fuuti 32 buli sikonda2) ku Nsi. Entakyuka y’ensikirizo ey’awamu eri miita 9.8 buli sikonda2 ku Nsi.
"Etteeka ly’okuva ery’okusatu"
(the third law of Motion)
Etteeka lya Netoni ery’okuva ery’okusatu ligamba nti:
“Buli kikolwa kireetawo ensindikano ekyenkana okuva ku ludda olwa kikontana”.
Kino kitegeeza ki?
Empalirizo ziba mu migogo. Etteeka ery’okusatu ligamba nti ku buli mpalirizo wabaawo empalirizo egyenkana okuva ku ludda olwa kikontana. Empalirizo eno ekyenkana eba nsindikano kuba eba ekisindikanya okkudda emabega.
Bw’otuula ku ntebe, omubiri gwo guteeka empalirizo ku ntebe ate entebe eyo nayo n’eteeka empalirizo eyenkana ggwe gy’otadde ku ntebe naye yo eno eba edda wa ggulu, awatali ekyo entebe eba etendewererwa n’ekutukamu oba n’egwamu. Kino kya kyenkanyampuyi kubanga empalirizo eteekebwa ku kintu esisinkana empalirizo endala okuva ku ludda olwa kikontana.
Kiba kitya nga onyize emmanduso y’emmundu? Kiri kitya nga onyize emmanduso y’omuzinga? Essasi bwe likubwa mu bbanga ne wabaawo okubwatuka emmundu esindikibwa emabega nga essasi liwaguza okufuluma ligende mu bbanga. Empalirizo esindika essasi ebweru yenkanankana n’empalirizo esindika emmundu emabega naye ekituuka ku mundu (okusindikibwa emabega) tekirabika nnyo kubanga emmundu erina enzitoya nnene nnyo okusinga essasi.
Kino kitegeeza nti ku buli mpalirizo eteekebwa ku kintu wabaawo empalirizo ekijja mu mbeera. Eno era yeyitibwa empalirizo ey’ensindikano (reaction force) ekyenkanankana mu maanyi naye nga eva ludda lwa kikontana. Kino kitegeeza nti buli ekintu lwe kisindika ekintu ekirala kisindikibwa emabega okuva ku ludda olwa kikontana n’’empalirizo y’emu.
Ekigambululo kino kitegeeza nti ku buli kunyigiriza, wabaawo omugogo gw’empalirizo. Mu njogera endala, ku buli kikolwa wabaawo okuva mu mbeera okw’ensindikano ku luuyi olwa kikontana mu kipimo kye kimu n’ekikolwa ekyo. Ekipimo ky’empaliririzo esooka yenkanankana n’ekipimo ky’empalirizo okuva ku ludda olwa kikontana. Oludda lw’empalirizo olusooka luviirako empalirizo ey’ensindikano okuva ku oludda olulala. N’olwekyo empalirizo ejja mu mugogo, empalirizo ey’ekikolwa kanaaluzaala n’empalirizo ey’ensindikano eva mu kikolwa kanaaluzaala mu kipimo ebyenkanankana ku ludda olwa kikontana.
Mu butonde, omugogo gw’ekikolwa n’ensindikano gweyoleka mu bintu eby’enjawulo. Tunuulira ekyennyanja nga kyejjawo mu mazzi .Kikozesa amawawaatiro gakyo okukuba amazzi ekiddannyuma ne kisobola okugenda mu maaso. Olw’okuba waliwo empalirizo eziva mu kyenyanja okudda eri amazzi wajjawo ensindikagano okuva mu mazzi okudda eri ekyenyanja, empalirizo eno n’esobozesa ekyennyanja okugenda mu maaso. Ekyenyanja bwe kisindika amazzi emabega ensindikano eva mu kino esindika ekyenyanja ne kisobola okweyongerayo mu maaso. Amazzi nago galina okuba nga gasindika ekyenyanja ekiddamaaso, ekintu ekitwala ekyenyanja mu maaso.
Ekipimo ky’empalirizo eteekebwa ekyenyanja ku mazzi kye kimu n’ekipimo ky’empalirizo amazzi gye gasukuma ku kyennyanja ku ludda olwa kikontana. Oludda olw’empalirizo eteekebwa ku mazzi (ekiddannyuma) lwa kikontana n’oludda lw’empalirizo esindikibwa amazzi eri ekyennyanja (mu kiddamaaso). “Buli kikolwa kireetawo ensindikano ekyenkanankana okuva ku ludda olwa kikontana”. Omugogo gw’ekikolwa–n’ensindikano gwe gusobozesa ekyennyanja okuwuga mu mazzi.
Kati wekenneenye omugendo ekikyonyi kwe kibuukira. Ekinyonyi kibuuka nga kikozesa ebiwawaatiro byakyo. Ebiwawaatiro by’ekinyonyi bikkatira empewo ekiddawansi. Olw’okuba empalirizo ziva nsindikano, empewo nayo erina okuba nga eba esindika ekinyonnyi ekidda waggulu.
Ekipimo ky’empalirizo ku mpewo kyenkanankana ekipimo ky’empalirizo ku kinyonyi; oludda lw’empalirizo ku mpewo (ekiddawansi) lwa kikontana n’oludda lw’empalirizo ku kinyonyi (kiddawaggulu). “Buli kikolwa kireetawo ensindikano ekyenkanankana ku ludda olwa kikontana”. Omugogo gy’ekikolwa–ekireetawo ensindikano gwe gusobozesa ebinyonyi okubuuka mu mpewo (mu bbanga).
Kati wekenneenye omugendo gw’ekidduka nga motoka nga ogenda ku mirimu gyo oba ku somero. Motoka erina namuziga ezetoloola ekiddannyuma. Namuziga buli lwe zetoloola ekiddannyuma, zikwata ku luguudo ne zisindika oluguudo ekiddannyuma.Olw’okuba waliwo empalirizo eziva mu nsindikano, oluguudo nalwo luteekwa okuba nga lusindika namuziga ekiddamaaso.
Ekipimo ky’empalirizo eri ku luguudo kyenkanankana n’ekipimo ky’empalirizo ku namuziga (ku motoka); oludda lw’empalirizo ku luguudo (kiddannyuma) lwa kikontana n’oludda lw’empalirizo ku ku namuziga (kiddamaaso). “Buli kikolwa kireetawo ensindikano ekyenkanankana ku ludda olwa kikontana”. Emigogo gy’ekikolwa – ekireetawo ensindikano gye gisobozesa ekidduka okugenda mu maaso.


text:
Home › Forums › Culture, Edutainment and Pure Fun › Ebyemizannyo / Sports › Emipiira Gy’ebika By’A baganda
This topic contains 14 replies, has 6 voices, and was last updated by Kulabako 8 years, 11 months ago.
-
AuthorPosts
-
June 16, 2009 at 5:52 am #19141
Batabukidde abacuba
Written by LWANGA KAMERE
Monday, 15 June 2009 20:00
AKAKIIKO akaddukanya emipiira gy’ebika by’Abaganda akakulirwa John Ssebaana Kizito kayisizza amateeka amakakali okugenda okuddukanyizibwa empaka z’omwaka guno.
Ekika ekinaalimbaga oba okubuzaabuza ku buzaale bw’omuzannyi oba ekinaazannyisanga eyakola ekisobyo kyakutanga emitwalo 10.
Ekika ekinaazannyisa atava mu bika 56 kyakutanga emitwalo 15 era tekikkirizibwenga kwetaba mu mpaka eziddako okutuusa nga kisasudde omutango ogwo.
Ebyo nga bikyali awo, leero bazzukulu ba Namwama abeddira Ekkobe lwe bazzaayo engabo gye baawangula omwaka oguwedde nga bagiyisa ewa Katikkiro wa Buganda, Ying. J.B Walusimbi.June 16, 2009 at 9:54 am #23946
MulongoParticipant
Hahahah omulabye awo bwagambye mu lu diplomaati, mbu anazanyisa atava mu bika 56, aleme kugamba nti anazanyisa atali Muganda. Okwonno kweluma lulimi!! Gyooba bbo balina akadde mu kutyoboola abya Buganda n’Abaganda.June 17, 2009 at 12:29 am #23955
MusajjalumbwaParticipant
Embogo ekitutte
Written by Moses Nyanzi
Tuesday, 16 June 2009
BAZZUKULU ba Kayiira, Abembogo, balinnyiridde bazzukulu ba Gabunga Abemma-mba mu fayinolo y’emipiira gy’ebika bya Buganda egibadde giyindira e Nangabo.
Embogo yakubye ggoolo 3-0 n’esitukira mu sseddume w’ente abadde awakanirwa. Fayinolo yabadde ku kisaawe e Gayaza. Ekitundu ekisooka kyawedde bali 0-0.
Ebika 18 bye byetabye mu mpaka z’omwaka guno ng’emipiira gyategekebwa ab’eggombolola y’e Nangabo.June 20, 2009 at 6:20 am #24046
‘Tetubatya’
Friday, 19 June 2009 12:27
Effumbe liwera kufutiza Ngeye nga Kabaka alaba
Effumbe ligenda kusubwa Kigozi (ku kkono) owa URA.
Leero e Nakivubo: Engeye – Ffumbe, 10:00
BAZZUKULU ba Walusimbi (abeffumbe) n’aba Kasujja (abengeye) basuubizza okulaga Kabaka omupiira omunyuvu olwaleero e Nakivubo mu nsiike eggulawo empaka z’ebika by’Abaganda ez’omulundi ogwa 35.
Ttiimu zombi zisabye Abaganda n’ab’amawanga amalala abanyumirwa omupiira, okubaawo ng’abajulizi nga buli emu ewera nti egenda kuwandula ginnaayo mu mpaka zino ezeetabiddwaamu ebika 41 nga zisasulirwa kkampuni y’amafuta eya Kobil.
Omutendesi w’Effumbe, Fred Kajoba, agambye nti wadde SC Villa yagaanidde omuzibize we, Godfrey Walusimbi ate nga ne URA emuwaddeko mukwasi wa ggoolo, Eddy Kaweesa n’eremera Ismail Kigozi ne Manko Kaweesa, alina abalala abagenda okuziba amalibu ago bafutize Engeye.
Wabula owaamawulire wa ttiimu eno, Ben Kasolo, yalabise ng’atidde Engeye bwe yagambye nti bakyayogereza URA ne Villa zite abazannyi abo baleme kuwanduka mu maaso ga Kabaka.
Ye omutendesi w’Engeye, Paul Kiwanuka, agambye nti abazannyi be balamu tteke nga talaba kinaabalemesa kumegga Ffumbe nga Kabaka alaba. Omupiira gugenda kulamulwa Denis Batte.
Effumbe: Eddy Kawesa, H. Ntege, S. Senoga, A. Mayanja, A. Ssekabira, W. Musazi( M. Kawesa), I . Ntege, A. Nduga, , D. Walusimbi, I. Ntege.
Engeye: Abu Kalule, O. Kasule, P. Ssenfuka, J. Kibirige, E Kagimu, S Jjingo, I . Jjingo I. Kalule, E. Kalungi, J Kalule, J Bakkabulindi ne J. Kalule.June 21, 2009 at 6:59 am #24053
MusajjalumbwaParticipant
Ffumbe triumph
Bika football tournament
Ffumbe 2 Ngeye 1
Tomorrow
Ababiito v Obutiko
Ndiisa v Nkerebwe
BY NORMAN KATENDE
VETERAN Mathias Kaweesa and Alex Ndugga struck to hand Ffumbe a 2-1 victory over Ngeye in the opening game of the Bika soccer tournament at Nakivubo yesterday.
Kabaka Ronald Mutebi was the chief guest.
Published on: Saturday, 20th June, 2009June 28, 2009 at 5:03 am #24145
Engo eyagala kubwebwena Ngabi Nnyunga
Bya Lwanga Kamere ne Abdallah Mubiru
Leero e Wankulukuku:
Ngo – Ngabi Nnyunga, 10:00
BAZZUKULU ba Muteesaasira (Abengo), abaawangula engabo y’emipiira gy’ebika by’Abaganda mu 2000, batandika leero kampeyini z’empaka z’omwaka guno.
Battunka n’Abengabi Ennyunga e Wankulukuku okulabako anaazannya
n’omuwanguzi wakati w’Enjaza n’Omusu abaabika enkya mu kisaawe e Nakivubo.
Published on: Saturday, 27th June, 2009June 29, 2009 at 8:52 am #24166
Engo egobye
Bya LWANGA KAMERE
Sunday, 28 June 2009 15:51
GGOOLO ya kyeteeba ye yatakkuludde Engo ku Ngabi Ennyunga mu mupiira gw’empaka z’ebika by’Abaganda ogwazannyiddwa eggulo mu kisaawe e Wankulukuku.
Omuzibizi Fred Muwonge, ab’Engabi Ennyunga gwe beevumye okubawandula mu mpaka zino bwe yeeteebye mu ddakiika eya 30 ng’agezaako okuggyamu ggoolo.
Engo kati ezzaako awangula ku Njaza n’Omusu abaabika leero e Nakivubo.
Ngo 1 Ngabi Nnyunga 0
Leero e Nakivubo:
Njaza – Musu, 10:00June 30, 2009 at 10:46 am #24203
Omusu gukubye Enjaza
Bya LWANGA KAMERE
Monday, 29 June 2009 16:28
BAKODDOMI b’embuga Abo-musu eggulo baalaze Enjaza enkola bwe baagivudde emabega ne bagikuba 2-1 mu mupiira gw’ebika bya Buganda ogwabadde e Nakivubo.
Ismail Lukooya yateebedde Enjaza mu ddakiika eya 30 kyokka Abdu Lumala n’ateeba peneti ng’ebula eddakiika 12 guggwe.
Ng’ebula essatu guggwe, Da-vid Mulumba yateebye ey’obu-wanguzi n’aleka Abenjaza nga batudde mu kisaawe tebakkiriza kibatuuseeko.
Omupiira gwatandise kikeerezi olwa maneja w’Enjaza okulwawo okutuuka ng’ate ye yabadde ne layisinsi z’abazannyi bonna.
Enjaza (1) Omusu (2)
Olugave n’Emmamba KakobozaJuly 3, 2009 at 9:06 pm #24256
Embogo ewandudde Obutiko mu gy’ebika
Friday, 03 July 2009 06:02
Mbogo 1-0 Butiko
Leero e Wankulukuku:
Nvubu – Mmamba Gabunga
ABEDDIRA Embogo eggulo baajereze Aboobutiko nti omupiira gwabagwa kkono, bamanyi kuzina maggunju, oluvannyuma lw’okubawandula mu mpaka z’ebika.
Bazzukulu ba Kayiira (Abembogo) baakubye aba Ggunju ggoolo 1-0, eyateebeddwa James Kabanda mu ddakiika eya 68 e Wankulukuku. Muhammad Kawere ow’Obutiko yagobeddwa mu kisaawe lwa kuzannyisa ttima.
Leero e Wankulukuku, Emmamba Gabunga ettunka n’Envubu nga wagenda kusookawo okulonda obululu bw’oluzannya lwa ttiimu 16.August 17, 2010 at 8:05 am #26930
Ente eri ku fayinolo
Bya LWANGA KAMERE
Sunday, 15 August 2010 19:14
GGOOLO ya Bosco Semugenyi mu ddakiika ya 36, yayambye bazzukulu ba Katongole (Abente) okwesogga fayinolo y’Ebika by’Abaganda bwe baakubya Abalangira ggoolo 1-0 mu kisaawe e Wankulukuku.
Wadde nga abaana b’Eng’oma baabadde beetaaga ggoolo emu okuyitawo oluvannyuma lw’okulemagana 0-0 mu gwasooka e Nakivubo, Ente teyabaganyizza kubaako kye bakola.
Kyokka Abente baamazeeko bali 10 olwa Charles Ssemanda okuzannyisa ettima ku Mulangira Fred Mutebi, ddiifiri n’awmuwa kaadi emmyuufu.
Leero e Nakivubo, Ekkobe littunka n’Empologoma
okulaba akwata Ente kuLwomukaaga ku fayinolo.
Nte 1-0 Balangira
Leero e Nakivubo;
Mpologoma – Kkobe,September 25, 2011 at 7:42 am #27726
[attachment=2518]Magulunyondo.jpg[/attachment]
Ssaabasajja enkya lwaggalawo egyebika
Thursday, 22 September 2011 14:15
Enkya
Mbogo V Mmamba Gabunga ssaawa 10 ez’olweggulo.
Okuyingira 3000 eza Uganda.
KAYINGO ANDREW
Olunaku lw’enkya kyakutokota nga sikisaanikire mu kisaawe e Nakivubo, Ssaabasajja Kabaka Ronald Mutebi II bw’anaaboneka eri Obuganda okuggalawo empaka z’omupiira ez’ebika by’Abaganda ez’omwaka guno.
Bazzukulu ba Kayiira ab’e Mbogo be bagenda okugwisa obwenyi ne bazzukulu ba Gabunga abeddira emmamba ku luzannya olwakamalirizo mu mupiira ogusuubirwaokusigula enkonge.
Omutendesi w’emmamba Gabunga, Cyrus Nsubuga yeerayiridde nga bw’agenda okusitukira mu ngabo y’omwaka guno era ng’essuubi ly’obuwanguzi limuli mu muzannyi we Eric Ssebuguzi.
Wabula ne Frank Video Anyau atendeka eb’ekika ky’embogo naye agamba nti bw’ogoba musajja munno olekamu aganadda n’olwekyo ab’emmamba tebasaanye kweyibaala, engabo yandibayita mu myagaanya gy’engalo.
Ekika ky’emmamba Gabunga okutuuka ku luzannya luno, kyasooka kuwandulamu ebika omuli; engabi ennyunga, enkima, engabi ensamba n’ennyonyi Nakinsige.
Yo embogo yawandulamu ebika omuli; embwa, endiga n’effumbe.
Okuva empaka z’omwaka guno lwe zaggulwawo ng’ennaku z’omwezi 23 omwezi gwomusavu, ekika ky’embogo kye kikyasinze okutimpula ekika kinnaakyo ggoolo ennyingi, nga kyakuba ekika ky’embwa, ggoolo 7-0 nga 13 omwezi oguwedde.
Emiryango ginaggulwawo ku ssaawa 4 ez’okumakya.
Ebika ebizze biwangula engabo okuva mu 1990.
1990-LUGAVE
1991-NGEYE
1992-NGEYE
1993-NKIMA
1994-MMAMBA
1995-LUGAVE
1996-MPINDI
1997-NNYONYI NYANGE
1998-LUGAVE
1999-LUGAVE
2000-NGO
2001-LUGAVE
2002-MPOLOGOMA
2003-MMAMBA
2004-LUGAVE
2005-FFUMBE
2006-MPINDI
2007-NGABIMPINDI
2008-KKOBE
2009-FFUMBE
2010-ENTE
2011-?September 25, 2011 at 11:34 am #27727
[attachment=2521]1316891566kabak.gif[/attachment]
Emmamba esitukidde mu Ngabo eyomusanvu
Kabaka ng’akwasa kapiteeni w’Emmamba Engabo.
Bya Lwanga Kamere
HASSAN Mubiru yateebedde Emmamba Gabunga peneti yaayo ey’obuwanguzi eggulo n’emegga Embogo ku fayinolo y’emipiira gy’Ebika by’Abaganda mu kisaawe e Nakivubo wakati mu nnamungi w’omuntu eyabuugaanye essanyu mu maaso ga Ssaabasajja Kabaka Ronald Muwenda Mutebi.
Emmamba eyawangudde Engabo omulundi ogwomusanvu, yalemeddwa okuzannya omupiira ogunyumira abawagazi mu ddakiika 90 kyokka obwedda Embogo esinga okuzannya ogw’akawoowo, emikisa gyayo n’egyonoona bwonoonyi ekyayiyeeyo omutendesi waayo, Frank ‘Vedio’ Anyau eyasoose okuwera nga bw’agenda okukaabya Emmamba aga jjulujjulu.
Bazzukulu ba Kayiira (Abembogo), abaafulumye ekisaawe nga bawooteevu, baagenze beevuma muzannyi waabwe Robert Kabanda eyakubye peneti ebweru n’abasubya okuwangula Engabo omulundi ogwokubiri okuba mu 1950 lwe baasooka okugiwangula empaka zino lwe zaggulawo. Emmamba Gabunga yawangudde ku peneti 11 – 10 oluvannyuma lw’okulemagana.
Mu kubaka, Engabi Ensamba yawangudde Enkima ku bugoba 39-36 n’esituira mu Ngabo y’omwaka guno.
Abateebedde Emmamba: K. Nsubuga, E. Ssebuguzi, E. Mubiru, B. Bwete, S. Mubiru, E. Mubiru, S. Nsubuga, J. Mubiru, T. Seruwawu, G. Bunjo ne H. Mubiru.
Abembogo: H. Nyanzi, E. Kabanda, J. Kasibante, N. Makumbi, E. Sekisambu, N. Ssenkaatuuka, R. Mayanja, M. Kabanda ne S. Ssentamu.
Published on: Saturday, 24th September, 2011
ABENGABI MUGIRA MUKULIKAJuly 20, 2012 at 2:11 pm #28023
Nakivubo waakuwuuma Enkya ku lwomukaaga
[attachment=2583]1342730897.jpg[/attachment]
MENGOka
Ekisaawe kya Nakivubo War Memorial kyakuwuuma enkya ku lwomukaaga,
Nnamuswa Fredrick Ronald Muwenda Mutebi II, bw’anaaba aggulawo emipiira gy’ebika by’Abaganda egyomulundi ogwa 39.
Empaka zino zaatandikibwawo mu 1950 ng’ekika ky’embogo kye kyasooka okuwangula engabo eno.
Olunaku lw’enkya bazzukulu ba Mugema ab’Enkima abaakawangula engabo eno emirundi ebiri, bagenda kuba bakwekwetuka ne bazzukulu ba Kasujja ab’Engeye abaakawangula engabo eno emirundi esatu mu mupiira ogusuubirwa okuyumirwa abaagazi b’endiba mu Uganda.
Ku ludda lw’ekika ky’Enkima, agitendeka Shafik Bisaso ategeezezza nti newankubadde enkya tagenda kubeera na muyizzitasubwa we, Robert Ssentongo ali ne URA mu mpaka za CECAFA Kagame Club Championship e Tanzania, mugumu nti abazannyi abaliwo bajja kusobola okumufunira obuwanguzi mu maaso ga Beene.
Ebika 42 bye byamaze okukakasa nga bwe bigenda okwetaba mu mpaka z’omulundi guno. Engabo eno, ekika ky’Emmamba Gabunga kye kigirina ng’omwaka oguwedde ku luzannya olwakamalirizo kyawangula ekika ky’Embogo, ggoolo 11-10 mu kakodyo k’okusimula obunnya nga mu ddakiika 90 gwaggweera mu maliri nga teri alengedde katimba ka munne.
Enkima Vs Engeye
Omupiira gutandika ssaawa 10 ez’olwegguulo.
Okuyingira 3,000/= eza Uganda.
KAYINGO ANDREW
Ebika ebizze biwangula engabo eno okuva empaka zino lwe zaatandikibwawo;
1950 Mbogo
1951 Ngabi
1952 Mmamba
1955 Kkobe
1956 Mmamba
1957 Nnyonyi
1958 Ngeye
1959 Mmamba
1960 Ffumbe
1961 Balangira ne Kkobe (baagigabana)
1962 Nkima
1963 Tezaaliwo
1964 Mmamba
1965 Mmamba
1966-86 Tegyaliwo
1987 Ngabi
1988 Lugave
1989 Mmamba
1990 Lugave
1991 Ngeye
1992 Ngeye
1993 Nkima
1994 Mmamba
1995 Lugave
1996 Mpindi
1997 Nnyange
1998 Lugave
1999 Lugave
2000 Lugave
2001 Ngo
2002 Mpologoma
2003 Mmamba
2004 Lugave
2005 Ffumbe
2006 Mpindi
2007 Mpindi
2008 Kkobe
2009 Ffumbe
2010 Ente
2011 Mmamba Gabunga
2012?August 1, 2012 at 7:24 am #28034
Empologoma eteeze Engabi
LUBIRI
Emipiira gy’ebika by’Abaganda giddamu okubumbujja enkya ku lwokusatu ng’ekika ky’empologoma ekyasembayo okuwangula engabo eno mu 2002, kigenda kuba kittunka n’engabi ensamba, kino nga kyasemba okuwangula engabo eno mu 2007 nga kyagigabana n’empindi. Omupiira guno gwakunyumira mu Nakivubo War Memorial. Ku lwokuna, ekika ky’Abalangira kijja kulya matereke n’ekyendiga mu mupiira ogusuubirwa okubaako n’obugombe mu Nakivubo War Memorial. Emipiira gijja kuggyibwako akawuuwo essaawa 10 n’ekitundu ez’olweggulo.
Enkya mu mipiira gy’ebika
Engabi Nsamba Vs Empologoma e Nakivubo
Balangira Vs Ndiga e Nakivubo
KAYINGO ANDREWAugust 6, 2012 at 1:06 pm #28041
BasajjamivuleParticipant
Engabi ‘eridde’ Empologoma
Bya Lwanga Kamere
Mu gy’Ebika eggulo:
Ngabi Nsamba (3)0-0 (0) Mpologoma
Leero e Nakivubo:
Balangira – Ndiga, 10:00
BAZZUKULU ba Nsamba (Abengabi) eggulo baafulumye ekisaawe e Nakivubo nga basanyufu bya nsusso oluvannyuma lw’okumegga aba Namuguzi (Abempologoma) ku peneti 3-0.
Empologoma bakira eyeewulira eryanyi, lyakomye mu ddakiika 90 olw’ennumba obwedda z’ekola kyokka ng’omukwasi wa ggoolo y’Engabi, Hamza Muwonge abaka mbake. Gwawedde 0-0.
Mu peneti, Ronald Kisekka, Majid Sserwadda ne Joachim Golola (Abempologoma) ezaabalemenye okunywesa ate Moses Lubega, Juma Lubega ne Moses Ndaula ne bateebera Engabi.
Engabi yaakuttunka n’Emmamba Gabunga.
-
AuthorPosts
You must be logged in to reply to this topic.


text:
Olwali
Omulwadde omukyamu alongoseddwa obwongo.
Ivan Ssenabulya
March 2nd, 2018
Bya musasi waffe. Mu gwanga lya Kenya waliwo abasawo abagobeddwa, nga kigambibwa nti ono aze kumulwadde omukyamu n’amulogoosa obwongo, kyoka nga sigwabadde alina okukolako. Amawulire getufunye okuva ku mukutu gwa Standard media ogwa Kenya gulaga nga abagobedwa bwekuliko abakola mukifo omulongosebwa abantu, ko ne nurse […]
Bannasayansi bayiiyiza akapiira akaliko compyuta.
Ivan Ssenabulya
November 29th, 2017
Bya samuel ssebuliba. Mu Bungereza abakugu mu by’okunonyereza baliko akapiira ka kalimpitawa kebayiiyiza nga kano omuntu bwakambala alina obusobozi obusoma ebyafaayo by’omuntu akambadde nadala abakyala beyakegatta nabo, amaanyi g’ekisajja gaalina, kko n’obukodyo bwakozesa, kko nebirara. Obupiira buno obutuumidwa i.Con, buliko ka Application akakwatagana ne […]
Omubaka we Kyadondo leero asula mu uganda.
Ivan Ssenabulya
November 13th, 2017
Bya Samuel ssebuliba. Wetwogerera nga omubaka we Kyadondo East Robert Kyagulanyi amanyiddwa nga Bobi wine atekateeka kulinya nyonyi leero okudda mu uganda okuva mu Dubali gyali kakano. Kinajukirwa nti Kyakulanyi ono amaze e sabiiti namba nga atabaala amawanga okubadde South Africa ne Unite Arab […]
Amandaazi gamuzirisizza
Ali Mivule
February 9th, 2016
Omusajja eyetabye mu mpaka z’okudduka ng’alya akutuse omutima n’afiirawo Jeff Woods ow’emyaka 58 yeetabye mu mpaka ezategekeddwa abatunda eby’okulya ng’omuntu adduka bw’alya donat 12 okumalako mailo bbiri n’ekitundu. Omusajja ono atuuse wakati n’afuna obulumi mu kifuba era ekiddiridde kuzirika n’afa nga bino bibadde mu North […]
Yerabidde mukyala we ku mafuta
Ali Mivule
January 19th, 2016
Omusajja abadde ne mukyala we mu motoka nebakyaama okunywa amafuta amwerabidde bw’avuddemu okweyamba Omusajja ono ategerekese nga Walter abadde adda waka mu ggwanga lya Argentina n’ayimirira okunywa amafuta Omusajja agenze okweyamba ate omukyala n’akyaama okugulayo obw’okulya kyokka omusajja olukomyeewo asimbudde motoka.
Akungubaze na mmere
Ali Mivule
January 6th, 2016
Abantu balaga enyiike mu ngeri za njawulo nnyo. Kati omusajja atasobodde kuziika jjajja we asazeewo kugenda mu woteeri n’alya emmere gy’asinga okwagala n’omwenge. Omusajja ono asoose kulya n’aggumira olwo n’atandika okupiika enkangaali n’okwekubya ebifananyi by’asizza ku mutimbagano ng’ategeeza abantu nti asazeewo kukungubaga bw’ati Bangi abalese […]
Abakaabi bongezza ebisale
Ali Mivule
December 10th, 2015
Ekibiina ky’abakaabi ekya Kumasi funeral services kyongezezza ebisale by’okukaabira ku mikolo oluvanyuma lw’okubinikibwa emisolo emipya Akulira ekibiina kino ekisimbye amakanda mu Ghana, ategeezezza nti bamaze emyaka etaano nga tebongeza bisale kyokka nga kati kibasusseeko. Omukulu ono agambye nti bassa ensimbi nyingi mu kutendeka abakaabi okusobola […]
Giraasi etambudde yokka
Ali Mivule
December 9th, 2015
Ababadde baweereza pulogulaamu bakanudde amaaso wakati mu kutya oluvanyuma lw’ogugambibwa okubeera omuzimu okutandika okutambuza gulaasi mwebabadde banyweera amazzi. Giraasi eno etandise okutambula yokka okwetoloola emeeza kyokka wakati mu kutya teri avuddeu kigambo. Bibadde mu ggwanga lya Hondurus
Amukubye akakondo ku mutwe
Ali Mivule
December 7th, 2015
Omukazi amazeeko abantu ebyewungula bweyayambudde akakondo n‘akakompola omusajja abadde amukwana mu mutwe. Abantu ababadde mu ka restorant beebarabye ng’akagatto kabayitako ekikumi nekatuukira ku musajja ssabakwanyi Akagatto kano kakutte omusajja n’ayiika omusaayi. Omukyala ono olumaze akimye bulungi akagatto ke n’akambala olwo n’atambula neyeyongerayo Biri Bungereza
Akozze lwa lulenzi
Ali Mivule
November 26th, 2015
Omukazi abadde omuzito ekisusse asaze kiro 16 muganzi we bw’amukyaaye. Omukyala olw’omukwano n’emmere buli lunaku abadde agejja ekyavuddeko muganzi we okumuddukako Ono kati alwana kusala buzito kulaba nti addamu okuwangula olulenzi.


text:
Bino byanjuddwa Minisita Omubeezi ow’ebyobuwangwa, Yusuf Wamala Ggaganga bweyabadde akkikiridde Katikkiro Charles Peter Mayiga ku mukolo abatuuze okuva mu maggombolola okuli Ssabawaali Kalagala, Mutuba II Katikamu, Zirobwe wamu ne Bamunanika mu ssaza ly’e Bulemeezi nga bakulembeddwamu Omumyuka wa Kangaawo Charles Ssegujja kwebaletedde embuga oluwalo lwaabwe e Bulange- Mmengo ku Lwokubiri May 15, 2018.
“Obwakabaka bulina enteekateeka ey’okukola Pulani ey’ebitawulizi mu Bwakabaka bwa Buganda era nga bifanaganira ddala nga bwolaba embuga z’amasaza. Njagala okwebaza eggombolola y’e Katikamu etulaze nti nayo erina kyetandiseewo ebitawulizi era mbasaba mukwatagane n’ekitongole kya gavumenti ez’ebitundu okulambikibwa ku nsonga eno,” Minisita Ggaganga bweyategezezza.
Ggaganga yayongedde naasaba abaami ba Kabaka ku mitendera gyonna okuwereeza n’obwesimbu ate baleme kutunda bintu bya Kabaka ng’Omumyuka w’Oweggombolola y’e Zirobwe,Ronald Ssenyonjo, bweyakola neyekobaana n’abaali mu gavumenti eyawakati okutwala ettaka ly’eggombolola.
Ssegujja yasabye Mmengo ebayambe efune Bannamateeka okugenda mu bitundu by’ebyalo okubangula abantu ku mateeka n’okuwolereza abo abagagga bebatwalako ettaka lyaabwe.
Ssabawaali Kalagala George Kaleebu yategezezza nti ensonga z’ettaka mu kitundu kye zetaaga Obwakabaka okuyimukkiramu okujja okuzigonjoola naddala erisangibwa mu Muluka gw’e Degeya. Eggombolola lyaleese oluwalo lwa nsimbi 2,117,000/-
Abe Katikamu nga bakulembeddwamu Oweggombolola Mukuma Edmond Sserunkuma baleese 2,700,000/-, Bamunanika 2,190,000/-, ate Zirobwe 1,551,000/- ng’abamu ku basinze okusonda kuliko Sao Zirobwe nga bawaddeyo 400,000/- nga bakikiriddwa Fred Kalyowa, Hajj Sulaiman Magala 100,000/- n’abalala ng’abyizi ba Kayindu SS bebamu ku basanyusizza abantu.


text:
Kyaddaki Manejja wa Goodlyfe Geoffrey Kyagambidwa (Chagga) abikudde ebyama lwaki asemberedde okwesonyiwa okwasaganya omuyimbi Weasel Manizo mu kisaawe ky’okuyimba.
Chagga agamba nti ebya manejja byasoba dda era tayinza kwanukula kibuzo kyona ekikwata ku Weasel mu kiseera kino.
Manejja Chagga bw’abadde ayogerako ne Jonathan Nalebu owa Galaxy FM omuwereza wa Pokopoko mu pulogulamu Mid Morning Tukoone agaanye okwanukula ensonga yonna ekwata ku Weasel.
Chagga wadde agaanye okwogera, akatambi ng’omuyimbi Weasel Manizo alangira abawagizi be okusima amalaalo g’omugenzi Mowzey Radio okulya ebisigalira kongedde okusasaana emikutu egyenjawulo.
Weasel agamba nti akooye akamanyiro era y’emu ku nsonga lwaki yasobodde okweyambisa ebigambo webityo olw’obusungu.
Wabula omu ku mikwano gya Weasel ategerekese nga Shana agambye nti abantu okumanyira omuyimbi wabwe (Weasel) nga befudde nti bamwagala y’emu ku nsonga lwaki Weasel yavudde mu mbeera nabavuma kuba abadde akooye akamanyiro kabwe.
Kinnajjukirwa Mowzey Radio (Moses Nakintije Ssekibogo) yafa nga 1, February, 2018